JKP “Obnova” iz Medveđe nakon razgovora sa predsednikom opštine prekinula generalni štrajk - JuGmedia\nJKP “Obnova” iz Medveđe nakon razgovora sa predsednikom opštine prekinula generalni štrajk\nRadnici JKP “Obnova” u Medveđi prekinuli su jutros generalni četvorodnevni štrajk, a ovu odluku doneli su nakon jučerašnjeg opštinskog veća na kome je štrajkački odbor postigao dogovor sa predsednikom opštine Nebojšem Arsićem.\n“Nije to bilo do nas, uplatili smo im avans, mi smo juče sa njima obišli i Postrojenje za prečišćavanje vode otpadnih voda u Novom naselju, koje ne radi već godinama, ali sada ćemo ga osavremeniti, a i Ministarstvo želi da ulaže u to, da te ljude koji su radili tamo, vratimo na posao i da komunalcima na taj način takođe prebacujemo novac”, rekao je za Jugmediu predsednik opštine Medveđa Nebojša Arsić.\nMimo štrajka u toku su tenderi za nabavku tri nova vozila, kako bi JKP „Obnova“ osavremenila svoj vozni park.\nJKP „Obnova“ u kojoj radi 39 radnika dobiće skip iz japanske ambasade, traktor za košenje trave pored puta i opština će im kupiti kamion-cisternu.\nBiće potpisani i kolektivni ugovori između poslodavca, opštine i sindikata, a formirana je i radna grupa koja će od sada sagledavati finansijsku situaciju i pronaći način da se isplati sedam zaostalih zarada.\n“Biće to dobro, ja ljude razumem. Radna grupa koju sam formirao treba da predloži dugoročno rešenje, odnosno da se napravi sistem koji će da funkcioniše i da ne dolazi više do ovakvih problema”, dodao je Arsić.\nPodsetimo, Sindikat zaposlenih u „Obnovi“ je 26. maja ove godine uputio pismo predsedniku opštine, Opštinskom veću, predsednicima vladajućih odbora SNS-a i SPS-a, kao i ostalim institucijama opštine, tražeći rešenje problema, da bi 14. juna stupili u generalni štrajk.\nGrađanima Srbije od danas otvorene granice EU, a od nedelje mogu u Nemačku bez ograničenja\nLeskovac: Podeljen novac medijima, samo JuGmedia dobila manje i to za oko 30 posto\nZdravstveni centar Vranje organizuje prvu akciju dobrovoljnog davanja krvi u 2022.\nTradicionalno, prva akcija dobrovoljnog davanja krvi u Zdravstvenom centru Vraće, biće održana u četvrtak, 13. januara, ispred sale u Domu zdravlja…


Povećanje penzija od 1. avgusta za 2,8 posto - TK PORTAL\nPovećanje penzija od 1. avgusta za 2,8 posto\nVlada Federacije Bosne i Hercegovine upoznala se danas sa aktom Federalnog zavoda PIO/MIO od 28. jula 2020. godine, koji se odnosi na povećane penzija za 2,8 posto.\nFederalni zavod PIO/MIO je zadužen da, u skladu s članom 79. Zakona o penzijskom i invalidskom osiguranju, izvrši usklađivanje penzija u visini zbira 50 posto procenta porasta potrošačkih cijena i 50 posto procjene procenta porasta bruto domaćeg proizvoda u Federaciji BiH u prethodnoj godini. Prema podacima Federalnog zavoda za statistiku, osim penzija ostvarenih u godini u kojoj se vrši usklađivanje, u iznosu 2,8 posto.\nOvaj zaključak stupa na snagu 1. avgusta 2020. godine i ne odnosi se na vrijeme u kojem je trajalo stanje nesreće u Federaciji BiH.\nPrevious Previous post: Njemačka s 50.000 eura pomaže porodice u BiH koje su ostale bez primanja zbog pandemije\nNext Next post: Nove informacije sarajevske policije o teškoj nesreći na Stupu


Počinje EP za odbojkašice - Kragujevac online - Sve o gradu na jednom mestu\nTrenutno se nalazite na strani: Vesti Sport Odbojka Počinje EP za odbojkašice\nčetvrtak, 22 septembar 2011 10:54\nEvropsko prvenstvo za odbojkašice počinje sutra u Italiji i Srbiji, učestvuje 16 ekipa, a titulu će branititi selekcija Italije. Ekipe će se takmičiti u četiri grupe, od kojih će dve biti u Srbiji, u Beogradu i Zrenjaninu, a dve u Italiji, u Monci i Busto Arsiciju. U Grupi A u Beogradu igraće Srbija, Nemačka, Ukrajina i Francuska, u Grupi B u Monci: Italija, Turska, Azerbejdžan i Hrvatska, u Grupi C u Zrenjaninu: Poljska, Rumunija, Češka i Izrael, u Grupi D u Busto Arsiciju: Rusija, Holandija, Španija, Bugarska.\nSrbija će prvu utakmicu odigrati u subotu 24. septembra u 20.00 u dvorani "Pionir" sa selekcijom Francuske. Odbojkašice Srbije na prošlom EP u Poljskoj 2009. bile su sedme, dok su prošle godine na SP bile osme. Ipak, ženska odbojkaška reprezentacija imala je odlične rezultate u 2011. kada je treći put za redom osvojila Evropsku ligu, a na Svetskom gran priju u Kini osvojila bronzanu medalju.\nNa velikm takmičenjima najveće uspehe odbojkašice Srbije imale su kada su 2006. osvojile bronzanu medalju na Svetskom prvenstvu u Japanu i kada su 2007. na EP u Belgiji i Luksemburgu postale vicešampionke Evrope.\nFinale Evropskog prvenstva za odbojkašice igraće se 2. oktobra u Beogradu.


Gasifikacija Srpske nastavlja se planiranom dinamikom – ASinfo Portal\nGasifikacija Srpske nastavlja se planiranom dinamikom\n08.09.2021. / 13:04\nSANKT PETERBURG – Predsjednik Vlade Republike Srpske Radovan Višković, trećeg dana posjete Sankt Peterburgu, u odvojenim sastancima razgovaraće sa predstavnicima kompanije Gasprom.\nNa prvom sastanku, koji je završen, Handoga Dimitrij Viktorovič, rukovodilac Odjeljenja za međunarodnu saradnju kompanije Gasprom, upoznao je premijera Viškovića o aktivnostima kompanije Gasprom i njenim planovima u vezi sa izgradnjom gasovoda “Balkanski tok – krak za Republiku Srpsku”.\nOn je istakao da su izazovi po pitanju izgradnje Balkanskog toka prevaziđeni i da se sa radovima nastavlja planiranom dinamikom, prenosi RTRS.\nVišković se zahvalio se na korektnoj poslovnoj saradnji koju institucije Republike Srpske imaju sa Gaspromom i istakao da je u toku rješavanje imovinsko-pravnih odnosa koje je neophodno riješiti po pitanju realizacije projekta gasifikacije i izgradnje gasovoda.\nTakođe, predsjednik Vlade Višković je rekao da će radove na trasi autoputa od Bijeljine do Banjaluke pratiti i radovi na gasovodu, saopšteno je iz Vlade Srpske.\nNa sastanku je dogovoreno da se usaglasi dokument “Mapa puta” po pitanju budućih aktivnosti na gasifikaciji, do početka realizacije projekta.\nVišković je istakao da je strateški cilj Republike Srpske izgradnja gasovoda i gasifikacija sjevernog dijela Republike Srpske.\nSastanku su prisustvovali šef Predstavništa Republike Srpske u Ruskoj Federaciji Duško Perović, direktor preduzeća Gas RS Ljubo Glamočić, a iz kompanije Gasprom Andrej Kompanijac i Aleksej Mirošničenko. RTRS\nTagovi: gasifikacija rsviktorovičvišković\n„H.I.G.A.T“ zaradio milione na „Toplani“, pa na sudu traži još 3,5 miliona KM


VULIN: Našli smo ološa koji je pretio Vučiću, opasno što se idiotima daju ideje - Naša Borba\nVULIN: Našli smo ološa koji je pretio Vučiću, opasno što se idiotima daju ideje\nMinistar policije Aleksandar Vulin je istakao da je policija brzo pronašla i uhapsila čoveka koji je uputio pretnje smrću predsedniku Srbije Aleksandru Vučiću i dodao da je mnogo opasnije „od tog ološa koji bi da prekolje Aleksandra Vučića, to što je naš javni prostor zagađen i što je stvoren ambijent u kome je mržnja prema Vučiću dozvoljena i prihvatljiva, pa čak i poželjna“, saopštilo je ministarstvo.\n„Vučić se vrlo često ljuti na mene, on kaže da preterujem, da takvi ne mogu ništa da urade, da li on može ili ne može ništa da uradi, ja znam da bi on to želeo da uradi, pa ako je psihički nestabilan, neka se leči, nemoj da zagađuje javni prostor. Ako ne bude mogao predsedniku Vučiću, možda će nekom komšiji naneti zlo. Sav taj ološ treba da bude sklonjen sa naših ulica, bez obzira što se predsednik ljuti na mene, ja smatram da je to moja dužnost i da je dužnost ove zemlje da zaštiti i predsednika Vučića, baš kao i svakog građanina“, poručio je ministar unutrašnjih poslova Aleksandar Vulin.\n„Velika Britanija naoružava teroriste na Kosovu“\nVulin ocenjuje da je odluka Velike Britanije o slanju oružja Kosovu „neprijateljski čin“, jer, kako je rekao, ne može neko da naoružava teroriste i da se nada miru, prenelo je ministarstvo.\nKako je preneto u saopštenju, Vulin je istakao da je čitava filozofija kosovskog premijera Aljbina Кurtija da učini zlo Srbiji i Srbima, a dodao je i da nema nikakve šanse da Kosovo uđe u NATO pakt, jer su procedure za prijem u tu vojnu alijansu „gore nego za ulazak u Evropsku uniju“.\n„Nemaju nikakav kapacitet da naprave respektabilnu vojsku, nemaju novac za to, nemaju ljude. Šta će vam onda Кosovo u NATO paktu? Jedino da ih uzmete da bi isprovocirali Srbiju i da bi onda, kada Srbija ne može da ne reaguje, pozvali NATO pakt u pomoć i rekli – mi smo NATO članica, spasavajte nas od zle i grozne Srbije koja je kriva za kosmički nemir“, rekao je Vulin.\nVulin, koji Albance s Kosova naziva pogrdno Šiptari, dodao je da sa nestrpljenjem očekuje šta će predsednik Srbije Aleksandar Vučić reći o tome, jer zna da „vrlo pažljivo prati situaciju“ i da se „vrlo studiozno priprema“ da iznese stav.\nPrethodni tekstKONAŠENKOV: Likvidirano 1.035 stranih plaćenika u Ukrajini\nSledeći tekstKRVAVA TUČA „GROBARA“ i „DELIJA“: Lete stolice, jednog vuku po zemlji, RAZVALJUJU BEOGRAD (VIDEO)\nVULIN: Našli smo ološa koji je pretio Vučiću, opasno što se idiotima daju ideje - OPOZICIJA Na Jednom Mestu 18 aprila, 2022 At 10:13 am\n[…] VULIN: Našli smo ološa koji je pretio Vučiću, opasno što se idiotima daju ideje se pojavljuje prvo na Naša […]


Pokret „Dosta je bilo" nudi pravnu pomoć penzionerima kojima je penzija smanjena - Penzin\nPočetna Magazin Godine Društvo Pokret „Dosta je bilo” nudi pravnu pomoć penzionerima kojima je penzija smanjena\nU saopštenju od 6. novembra 2014. godine pokret „Dosta je bilo – Saša Radulović“ najavljuje da će pružiti punu besplatnu pravnu pomoć svim penzionerima u odbrani njihovih penzija koje se smanjuju od 1. novembra 2014. godine prema odluci vlade koja je potvrđena i u Skupštini Srbije.\nPrvi korak jeste da penzioneri upute dopis Fondu PIO u kom zahtevaju da im Fond uruči rešenje o smanjenju penzije kako bi mogli da ostvare pravo na sudsku zaštitu. Pokret je već uputio pismeni poziv Fondu PIO da poštuje Zakon o Fondu PIO i da svim penzionerima uruči rešenja o smanjenju penzija radi ostvarivanja prava na sudsku zaštitu.\nNaime, svi penzioneri primaju penzije na osnovu pravosnažnih rešenja Fonda PIO kojim im je utvrđena i visina penzije koja se obračunava u skladu sa Zakonom o penzijskom i invalidskom osiguranju. Članom 105 istog Zakona, propisano je da se pravosnažno rešenje fonda može izmeniti novim rešenjem, te da izmena iznosa penzije može nastupiti tek od prvog dana narednog meseca od dana donošenja novog rešenja, pojašnjava Pokret u svom saopštenju u kome se navodi:\n– Protivzakonito je svako umanjenje penzija bez prethodno donetog rešenja o izmeni ranijeg pravosnažnog rešenja kojim je utvrđena visina penzije svakom penzioneru. Pokret je pokrenuo potpisivanje peticije i pripremu inicijative Ustavnom sudu da proglasi zakone o smanjenju plata i penzija protivustavim. Pokret priprema i tribine na kojima će upoznati penzionere sa njihovim pravima i načinom ostvarenja pravne zaštite pred Fondom PIO, Upravnim i Ustavnim sudom Republike Srbije. Više detalja na sajtu Pokreta Dosta je bilo – Saša Radulović.\nTags:Dosta je bilopenzijepenzioneripeticijaPIOSaša Radulovićsmanjenje penzija


QooCam 8K je prva svjetska 8K 360 džepna kamera - BIGportal.ba\nKanDao je predstavio novu kameru sa funkcijom snimanja od 360 stepeni, pod nazivom QooCam 8K. Kamera stiže sa najvišom rezolucijom snimanja videa u svojoj klasi džepnih modela, a može da snima 8K @30FPS. Takođe, može da snima u 4K @60FPS ili @30FPS. Takođe, tu je opcija snimanja slow-motion u 4K @120FPS….\nKanDao je predstavio novu kameru sa funkcijom snimanja od 360 stepeni, pod nazivom QooCam 8K. Kamera stiže sa najvišom rezolucijom snimanja videa u svojoj klasi džepnih modela, a može da snima 8K @30FPS. Takođe, može da snima u 4K @60FPS ili @30FPS. Takođe, tu je opcija snimanja slow-motion u 4K @120FPS.\nQooCam 8K može da stane u džep, ima 1/1.7-inčni 20MP senzor sa obe strane, 2.4-inčni OLED ekran osetljiv na dodir, bateriju od 3600mAh sa USB PD 2.0 podrškom za brzo punjenje, 64GB skladišnog prostora + microSD slot.


Hvala ljubavi !💖 Volim te najviše na svetu !💖💖\nKako je preneo "Informer" , razlog zahlađenja odnosa između Zorice i Saše jeste sporni prilog o zadnjici Ane Nikolić koji se emitovao na "Grand" televiziji i trajao pet minuta, što je bilo duplo više od trajanja priloga o koncertu Zorice Brunclik.\nAlbum “KLINIKA”...uskoro....Love you all...💃💃💃❤\n- Kemiš je poludeo kad je video da je pevačici koja ima 40 godina karijere posvećeno dva minuta u prilogu, a zadnjici Ane Nikolić čak pet. On je to otvoreno i rekao Popoviću, jer su navikli da ne kriju jedan od drugog šta misle i šta im smeta. Kemiš mu je samo skrenuo pažnju da to nije korektan odnos prema Zorici, ali su se stvari potom otrgle kontroli - ispričao je izvor za spomenuti list.\nIako je bila godinama u žiriju "Zvezda granda", Zorica je nakon tog incidenta odlučila da ne kroči više u Sašinu produkcijsku kuću.\n- E sad je ovo naša odluka... i nadam se da ćeš nas razumeti i između nas ništa neće promeniti (ako ti to hoćeš-naravno), od ovog trenutka Zorica nije više član žirija dok god si na TV Prvoj - stajalo je u harmonikaševoj poruci, koju je tada obelodanila "Grand" produkcija.\nSeka Aleksić progovorila o PREKIDU SARADNJE sa Sašom Popovićem i RAZLOGU zbog kog je godinama u svađi sa Draganom Mirković\nSaša Vidić OPLEO po Ani Nikolić, a onda je usledio njen BRUTALAN ODGOVOR koji je sve ostavio BEZ TEKSTA


Razgovori Buš - Kasjanov, o terorizmu - 2002-02-04\n04 februar, 2002\nRusija podržava vojne operacije u Avganistanu pod vodjstvom SAD. Medjutim, Moskva ispoljava izvesnu nelagodnost povodom moguæih daljih koraka SAD u ratu protiv teorizma. Ruski funkcioneri su jasno stavili do znanja da nisu zadovoljni aluzijom na ”osovinu zla“, koju je predsednik Buš izneo u svom nedavnom govoru o stanju nacije, a koja se odnosila na Iran, Irak i Severnu Koreju. U tom govoru, predsedenik Buš je rekao da ove države nastoje da se domognu oružja masovnog uništenja koje bi moglo ili da završi u rukama terorista, ili da bude upotrebljeno za ucenjivanje SAD. Predsednik je dodao da takve pretnje neæe biti tolerisane. Posle razgovora sa predsednikom Bušom u Beloj Kuæi, premijer Kasjanov je rekao da su razlike u gledištima u tom pogledu i dalje prisutne, dodavši: ”Mi, za sada ne smatramo da te pretnje veæ postoje.“\nKasjanov je dodao da Rusija želi da vidi opipljive dokaze pre nego što bilo koja zemlja bude optužena da predstavlja ozbiljnu pretnju.\n”Trebalo bi da identifikujemo opasnosti, koje zaista postoje i koje nisu zamišljene,“ rekao je Kasjanov. Medjutim, on je takodje naglasio da Rusija želi da saradjuje sa SAD u borbi protiv terorizma i na drugim poljima:\n”Nastaviæemo da blisko saradjujemo. Naši vojni i obaveštajni struènjaci æe razmenjivati informacije kako bi smo bili sigurni da taèno utvrdjujemo probleme,“ rekao je on.\nKasjanov je takodje razgovarao sa predsednikom Bušom o njegovom predstojeæem susretu na vrhu sa ruskim predsednikom, Vladimirom Putinom. Ruski premijer je rekao da dve zemlje rade na sporazumu o kontroli naoružanja, kojim bi bila usaglašena dalja smanjenja broja nuklearnih bojevih glava, èije usvajanje su dvojica predsednika nagovestila tokom svog prethodnog samita u novembru prošle godine. Kasjanov je dodao da pregovaraèki timovi nastoje da unilateralna smanjenja naoružanja dve zemlje ugrade u medjusobni sporazum, kako bi proces kontrole naoružanja mogao da krene dalje.


EU preduzima brzu akciju da omogući isplatu novca za ublažavanje efekata COVID-19 pandemije\nEvropski Savet je danas usvojio dva zakonska akta za brzo oslobađanje finansiranja iz budžeta EU za rešavanje krize COVID-19. Jedan od akata menja pravila strukturalnih i investicionih fondova, a drugi proširuje delokrug Fonda solidarnosti EU.\nInicijativa za realizaciju odgovora na koronavirus će omogućiti da se državama članicama isplati 37 milijardi evra novca za jačanje zdravstvenih sistema, kao i podršku malim i srednjim preduzećima, kratkoročne radne šeme i usluge u zajednici.\nOd ukupnog broja, oko osam milijardi evra će doći iz neiskorištenog finansiranja u 2019. godini iz strukturnih fondova. Nova mera omogućava državama članicama da troše neiskorišteni novac kako bi ublažili uticaj pandemije, umesto da je vrate u budžet EU. Još 29 milijardi evra biće ranije isplaćeno iz izdvajanja koja bi trebalo da stignu kasnije ove godine.\nRashodi će biti pokriveni od 1. februara 2020. za troškove koji su već nastali u naporima za spas života i zaštitu građana.\nDržave članice će takođe imati veću fleksibilnost za izvršavanje transfera između programa kohezijske politike kako bi preusmerili resurse tamo gde su im najpotrebniji.\nSavet je takođe izmenio obim Fonda solidarnosti sa EU da bi uz prirodne katastrofe uključio i vanredne situacije u javnom zdravstvu. Ovo će pomoći državama članicama i zemljama pristupnicama da ispune trenutne potrebe ljudi tokom pandemije koronavirusa.\nS obzirom na hitnost situacije, oba zakonodavna akta biće objavljena u Službenom listu Evropske unije 31. marta i stupit će na snagu 1. aprila 2020./ibna


Šta su vlasti obećale MMF-u u zamjenu za produženje aranžmana - Impuls\nObjavljeno: Subota, 17 Februar 2018 08:51\nCentar za povezivanje sa Evropskom unijom – “EU Connect” analizirao je Prvi pregled Međunarodnog monetarnog fonda (MMF) po osnovu proširenog aranžmana i Zahtjev za produženje aranžmana sa Bosnom i Hercegovinom.\nJavni sektor spominje se na nekoliko stranica MMF-ovog dokumenta gdje između ostalog stoji da je “javni sektor velik i neefikasan, a bitnim sektorima dominiraju javna preduzeća koja su ili gubitaši ili pokazuju silazan trend dobiti”.\n“EU Connect” upozorava na nesrazmjernost plata u javnom i realnom sektoru što za rezultat ima da većina mladih ljudi i dalje vidi državu kao najidealnijeg poslodavca. Posebno ističu da takav pristup tržištu rada nije održiv i nije u skladu sa principima tržišne ekonomije.\n“EU Connect” ističe da raniji podaci govore da se ubjedljivo najviše neto plate isplaćuju u sarajevskoj opštini Centar (1.197 KM) gdje su smještene institucije BiH.\nVlada FBiH obavezala se da će u 2018. godini završiti dubinsku analizu državnih preduzeća BH Telecom i HT Mostar s ciljem unapređenja korporativnog upravljanja, njihovog restrukturisanja i/ili prodaje udjela.\nParlamentarna skupština BiH trebala bi do kraja marta 2018. godine usvojiti izmjene i dopune Zakona o osiguranju depozita u bankama u BiH u skladu sa preporukama osoblja MMF-a.\n“EU Connect” poziva političke lidere da se suzdrže od politizacije usvajanja Prijedloga zakona o izmjenama i dopunama Zakona o osiguranju depozita u bankama BiH i da ovo pitanje ne tretiraju kao prenos nadležnosti sa entiteta na državu.\n“EU Connect” ističe da je Međunarodni monetarni fond odustao od četiri mjere i to pripreme izvještaja i plana unapređenja (Vlada FBiH) usmjeravanja socijalnih transfera na osnovu centralizovane baze podataka korisnika (fiskalni okvir pokriven budžetskom gornjom granicom za ovu stavku), usvajanja novog automatskog sistema raspodjele prihoda Uprave za indirektno oporezivanje BiH (tehnička pomoć MMF-a nije utvrdila veće probleme u postojećem ad hoc sistemu), usvajanja plana restruktuiranja Željeznica FBiH na sjednici Vlade FBiH (Vlada FBiH je krenula sa vlastitim korakom restruktuiranja) i završetka treće faze procesa revizije svih kategorija korisnika boračkih prava, uključujući i penzije ostvarene pod povoljnim uvjetima (fiskalni okvir pokriven budžetskom gornjom granicom za ovu stavku).


source.ba | Meksiko zainteresiran za privrednu saradnju s BiH\nMeksiko zainteresiran za privrednu saradnju s BiH\nDelegacija Meksika, koju je predvodio nerezidentni ambasador te zemlje za BiH Marko Antonio Garsia Blanco, posjetila je danas Agenciju za unapređenje stranih investicija BiH (FIPA) u Sarajevu gdje je održan susret "Mogućnosti poslovanja između Meksika i Bosne i Hercegovine".\nAmbasador Blanco je istakao da žele razgovarati s predstavnicima FIPA-e i Vanjskotrgovinske komore (VTK) BiH da bi stekli bolju sliku o potencijalima za poslovnu saradnju, trgovinsku razmjenu i investicije.\nDodao je da smatra da postoji šansa za saradnju u oblastima proizvodnje autodijelova, obnovljive energije, prehrambene industrije, građavinarstva, te kreativne industrije (audio-vizuelni sadržaj).\n- Želimo od vaših stručnjaka dobiti više informacija da bismo imali bolju percepciju o BiH a da bi naše prisustvo ovdje bilo uspješnije - rekao je ambasador Blanco.\nDirektor FIPA-e Gordan Milinić izjavio je da današnji susret predstavlja prvi korak u razvijanju saradnje s Meksikom, a u skladu s politikom Agencije da se orijentiše i prema udaljenijim zemljama.\nNaglasio je da očekuje interes meksičkih investitora za BiH jer oni godišnje investiraju oko 30 milijardi dolara širom svijeta.\n- Udaljenost ne bi trebala predstavljati nikakvu prepreku jer je poznato da je brodski transport vrlo jeftin - kazao je Milinić i dodao da je privreda Meksika među prvih 15 u svijetu.\nPredstavnik Meksičke agencije za strana ulaganja u Milanu Oscar Camacho naveo je da vjeruje da postoje brojne mogućnosti za saradnju Meksika i BiH, te da bi želio pronaći kompanije koje bi formirale konzorcije s meksičkim kompanijama.\nPotpredsjednik VTKBiH Bruno Bojić rekao je da se nada da će obim vanjskotrgovinske razmjene BiH i Meksika, koji je trenutno zanemariv, biti značajno povećan i da će pokrenuti kvalitetniji razvoj odnosa dviju zemalja.


NA JESEN EKSPLOZIJA KORONE! Dr Petrović zabrinut, od OVOGA nema odbrane, 144\t144\nSLAVIMO SVETU TROJICU, TREĆI NAJVEĆI PRAZNIK POSLE VASKRSA I BOŽIĆA: Tri 29\t1.5k\nRHMZ IZDAO NOVO UPOZORENJE Sutra se spremite za vremenske nepogode, stižu 119\nlično se angažovao\nKatarina lazic simic\t 10.06.2021. 12:05h 12:10h\nPredsednik Srbije Aleksandar Vučić izrazio je danas uverenje da će država uspeti da završi proces istrage ubistva novinara Milana Pantića u Jagodini i Slavka Ćuruvije.\n- Uprkos činjenici da je moguće provoditi istragu posle toliko vreme, pošto oni koji nas danas kritikuju nisu ništa uradili za svojih 11 godina vlasti, i skrivali činjenicu da je ubijen častan čovek, uveren sam da će slučaj biti rešen. Kao što nisu uspeli da kazne ubice Slavka Churuvije. Uveren sam da ćemo uspeti da završimo oba procesa i da pravda bude zadovoljena, ako je to moguće posle toliko vremena - zaključio je on.\nVUČIĆ NA PLENARNOJ SEDNICI VENECIJANSKOG KLUBA: Predsednik govorio o evropskom putu Srbije\nAleksandar VučićMilan PantićSlavko Ćuruvija\nNA JESEN EKSPLOZIJA KORONE! Dr Petrović zabrinut, od OVOGA nema odbrane, čak ni vakcinacijom 144\t144


Wizz Air otkazao osam novih linija iz Beograda - Aviatica\nWizz Air otkazao osam novih linija iz Beograda\nOsam od deset novih linija iz Beograda, koje je Wizz Air najavio, pa odložio njihov početak zbog korone, sada su trajno otkazane.\nKako Aviatica saznaje od putnika koji su nam se javili, Wizz Air je otkazao osam od deset novih linija iz Beograda koje su bile najavljene još u junu 2020.\nSedam od devet novih linija iz Beograda, ka Lisabonu, Barseloni, Briselu (Charleroi), Fridrihshafenu, Milanu, Kelnu, Turku su otkazane i izbačene iz rezervacionih sistema.\nLetovi ka Oslu (Sandefjord) i Hamburgu se još uvek nalaze u rezervacionom sistemu i prema trenutnim informacijama one neće biti ukinute.\n„Wizz Air uvek prati regulativu zemalja u kojima je prisutan i učinak linija kako bi najpoplarnije destinacije bile dostupne po najnižim mogućim cenama karata. Mreža linija i raspored letova ove avio-kompanije su usklađeni sa trenutnom potražnjom i ograničenjima putovanja. U ovom trenutku ne možemo da nagađamo budući razvoj situacije i sve novosti će biti objavljene na vreme.“\nOtkazana je i nova linija ka Salcburgu, koja je najavljena u sklopu ekspanzije Wizz Air-a sa tamošnjeg aerodroma i trebalo je da bude održavana avionom iz nove salcburške operativne baze.\nNa ovoj linije je tokom leta 2020. obavljeno nekoliko letova, ali je i ona kasnije prebačena za mart 2021. da bi isto kao i pomenutih devet linija sada bila trajno ukinuta.\nJoš uvek nije poznato da li su ove linije privremeno suspendovane ili je Wizz Air trajno odustao od njihovog uspostavljanja, kao ni da li se možda radi o velikoj promeni reda letenja.\nnove linijeotkazan letwizz air


Rizik od besnila u Srbiji na istorijskom minimumu – AGRO VESTI by agronews.rs\nRizik od besnila u Srbiji na istorijskom minimumu\nHome Vesti Evropska unija Rizik od besnila u Srbiji na istorijskom minimumu\nSep 29, 2015 | Evropska unija, fokus, Srbija, Stočarstvo, Teme, Vesti\t|\nPotpuno iskorenjivanje besnila u Srbiji i regionu je jedan od prioritetnih ciljeva Srbije i Ministarstva poljoprivrede, a rizik od pojave te bolesti u našoj zemlji je na istorijskom minimumu, rečeno je na nacionalnoj konferenciji “Srbija na korak do iskorenjivanja besnila”.\nZa ostvarenje ovog cilja naša država već godinama dobija značajnu podršku EU, saopštili su organizatori konferencije, koja je održana juče, povodom Svetskog dana borbe protiv besnila.\nZahvaljujući opsežnim merama prevencije i kontrole ove smrtonosne bolesti, Srbija već drugu godinu uzastopno održava istorijski minimum u zabeleženim slučajevima besnila kod divljih životinja – samo tri slučaja u 2014. i tri u 2015. godini, dok je poslednji slučaj kod domaćih životinja zabeležen pre tri godine.\nEfikasno sprovođenje propisanih mera, praćenje efikasnosti i monitoringa vakcinacija i podizanje nivoa spremnosti za upravljanje epizootijama, deo su nove strategije za borbu protiv besnila, koju je Uprava za veterinu predstavila na nacionalnoj konferenciji.\n“Uprava za veterinu decenijama postiže značajne rezultate u eliminaciji ove bolesti, naročito poslednjih pet godina od kada u ovoj oblasti koristi iskustva i pomoć EU”, rekao je državni sekretar Ministarstva poljoprivrede Danilo Golubović na otvaranju nacionalne konferencije.\nKako kaže, ta institucija je primer kako se dobrom koordinacijom rada svih relevantnih subjekata i kontinuiranim zalaganjem za obezbeđivanje podrške EU mogu iskoristiti sredstva i tehnička pomoć u cilju postizanja značajnih rezultata, što potvrđuje izveštaj o progresu Srbije na putu ka EU, koje se odnosi na poglavlje 12 koje reguliše veterinarska i fitosanitarna pitanja i bezbednost hrane.\nPredstavnik Delegacije EU u Srbiji Ričard Maša je naglasio da je EU posvećena iskorenjivanju besnila i snažno podržava sistemski pristup ovom vitalnom pitanju širom Evrope.\n“U većem broju evropskih zemalja to je već postignuto u toku proteklih decenija, na isti način kako se to sada čini u Srbiji. Program podrške će se nastaviti sve dok ne budemo bili sigurni da se besnilo preselilo u istoriju u Srbiji, kada će se vaša domovina pridružiti porodici evropskih zemalja koje su slobodne od besnila. Na osnovu do sada postignutih rezultata, možemo da očekujemo da će se to dogoditi u narednim godinama”, rekao je Maša.\nNacionalna konferencija okupila je više od sto stručnjaka iz oblasti veterine i zdravstva, predstavnike državnih institucija i organizacija koje direktno sarađuju sa Upravom za veterinu u iskorenjivanju besnila. “Zajednički rad na profilaksi besnila i humane i veterinarske medicine danas je trend svuda u svetu u okviru koncepta “jedne medicine”, istakao je državni sekretar Ministarstva zdravlja Ferenc Vicko koji je na konferenciji govorio o humanom besnilu.\nNacionalna konferencija je deo kompleksnog dvogodišnjeg projekta “Izgradnja kapaciteta za razvoj nacionalnog kompenzacionog fonda za suzbijanje zaraznih bolesti životinja i druge usluge” koji sprovodi Uprava za veterinu Ministarstva poljoprivrede i zaštite životne sredine uz tehničku i finansijsku podršku EU.\nTags: besnilodanilo golubovićDelegacija EU u Srbijikompenzacioni fond za suzbijanje zaraznih bolestiministarstvo poljoprivrederičard mašauprava za veterinu


BalkanMagazin :: Narod pohrlio pred šaltere\nNarod pohrlio pred šaltere\nsreda, 13. maj 2020 02:57\n(sreda, 13.05.2020 - pregled najvažnijih tema na naslovnim stranama u srpskoj štampi)\nBeograd, 12.05.2020 - prezentacija prvog srpskog respiratora u Institutu Mihajlo Pupin\nJavne institucije otvorile vrata nakon dva meseca, narod pohrlio da završi poslove. Tramp zove Putina da zajedno reše Kosovo. Epidemiolozi upozoravaju, korona se vraća zbog protesta. Svako ko putuje u zemlje EU, moraće po povratku u zemlju na granici da pokaže PCR test na koronu ne stariji od 72 sata a ako ga nema ići će 14 dana u karantin.\nNjujork, 12.05.2020 - obeležavanje Dana medicinskih sestara\nKosmet između SAD i Rusije\n„Tramp zove Putina da zajedno reše Kosovo“ objavljuje Informer. „Grenel pozvao Rusiju da se aktivno uključi u pregovore o pokrajini“, dodaje ovaj list.\n“Američki stručnjak za Balkan Danijel Server očekuje da će Sjedinjene Države izvršiti pritisak na Kosovo kako bi se omogućilo Rusiji da bude uključena u proces dijaloga o normalizaciji odnosa Kosova i Srbije” objavljuje Danas.\n“Tramp seče krila Olbrajtovoj i Engelu” piše u Politici. List podseća da su američkog predsednika napali dvoje američkih političara Eliot Engel i Madlen Olbrajt, žaleći se što “SAD više ne podržavaju Kosovo kao pre”. Engle tvrdi da “deluje da su SAD na strani Vučića”.\nOstrog, 12.05.2020 - tradicionalno hodočašće u manastiru Ostrog u Crnoj Gori održave se i ove godine uprkos zabrane okupljanja zbog opasnosti od pandemije korona virusa\n„Epidemiolozi upozoravaju, korona se vraća zbog protesta“ piše u Informeru. „Masovna okupljanja su jako rizična, od 18. maja preti nam novi talas virusa i više stotina ljudi u bolnicama, tvrde članovi Kriznog štaba“ piše ovaj list koji na istu temu objavljuje i „Opasno, Obradović i Đilas prave veliki miting u subotu, prizivaju nesreću!?“\n„Opasno kršenje zabrane okupljanja pred Skupštinom“ piše u Blicu pod naslovom „Ko će za ovo da odgovara?“\n„Miting vlasti ´pojačali´ navijači i sumnjiva lica“, piše u Danasu.\nBeograd, 12.05.2020 - pogled na stepenište Skupštine Srbije u noći između 11. i 12. maja\n„Javne institucije otvorile vrata nakon dva meseca, narod pohrlio da završi poslove“, javlja tabloid Alo pod naslovom „Kampovanje ispred šaltera“.\nPravila za ulazak u Srbiju\nNovosti prenose da je „Vlada Srbije donela pravila: Pri ulasku test ili izolacija. Odluka važi do 31. maja“.\n„Od 1. juna otvaraju se granice, deca do 12 godina ne idu na test“ piše u Kuriru.\n„Preporuka kriznog štaba vladi da od 1. juna otvori granice za državljane četiri susedne zemlje – Bosne i Hercegovine, Albanije, Crne Gore i Severne Makedonije“, piše u Politici, pod naslovom „Testiranje na kovid 19 pre putovanja najverovatnije 60 evra“.\nBeograd, 12.05.2020 - ministri sa zaštitnim maskama, zbog korona virusa, na sednici Vlade Srbije: Aleksandar Vulin, Nebojša Stefanović, Rasim Ljajić, Novak Nedić, Ana Brnabić, Ivica Dačić, Zorana Mihajlović\nTestiranje - trošak letovanja\n„Papreno skupa putovanja“ , piše u Informeru. „Testovi za letovanje u Grčkoj 680 evra. Za put do Grčke, četvoročlana porodica mora da plati u Srbiji 24.000 dinara za testove na koronu. Pre povratka Grcima će platiti čak još 480 evra (120 po osobi).“\nBlic piše „kako ćemo putovati ovog leta“ pod naslovom „U Crnu Goru slobodno, do Grčke uz test ili karantin“. List objašnjava da „svako ko putuje u zemlje EU, moraće po povratku u zemlju na granici da pokaže PCR test na koronu ne stariji od 72 sata a ako ga nema ići će 14 dana u karantin“.\n„Glavni odbor demokrata u nedelju“ najavljuje Blic pod naslovom „Nezadovoljni članovi traže energičniji DS“.\n„Lutovac gura Đilasa u partiju evropskih socijalista na štetu DS“ objavljuje Kurir.\n„Savez za Srbiju puca po svim šavovima“ piše u tabloidu Alo pod naslovom „Vuk se javno odrekao Đilasa i Obradovića“.\nIstraga napada pred Skupštinom\n„Reakcija na prijavu protiv Obradovića“ objavljuju Novosti pod naslovom „Tužilaštvo istražuje napad pred Skupštinom“. List dodaje da je „Martinović prekinuo štrajk glađu“, kao i Politika uz dodatak „krivična prijava MUP-a protiv Obradovića“.\nJelisaveta Vasilić, članica Saveta za borbu protiv korupcije izjavila je za Danas da „od ´nulte tolerancije na korupciju´iz 2012. godine nije ostalo ništa“, objavljuje ovaj list pod naslovom „Predsednik države na korupciju kaže: ´Pa šta´?“\nBeograd, 12.05.2020 - prezentacija novih vozila JKP "Gradska čistoća” ispred Skupštine grada Beograda\nSrpski pasoš za čuvara sećanja na ratnike\n„Čuvar Zejtinlika dobio državljanstvo“ objavljuju Novosti pod naslovom „Deda Đorđu srpski pasoš“.\nĐorđe Mihailović, čuvar srpskog vojničkog groblja Zejtinlik u Solunu, dobija konačno srpsko državljanstvo! Kako saznaju Novosti u Vladi Srbije, njemu će ovih dana biti dodeljeno državljanstvo Srbije za višedecenijsku posvećenost u čuvanju 8.000 grobova srpskih ratnika i, s posebnom ljubavlju, negovanju uspomena na njih.\nTramp u opasnosti?\nSrpski telegraf piše “o žestokim napadima na predsednika SAD” pod naslovom “Donalda Trampa će ubiti?”\nTragično iskustvo iz Niša\n“U nišu napravljen najveći propust” piše u Kuriru pod naslovom “U domu umrlo čak 52 starih”. Ovaj tabloid dodaje kako je “neodgovornost direktora dovela do smrti četvrtine zaraženih koronom u Srbiji”. List navodi da je “220 preminulo od kovida-19 u Srbiji” a da je “139 osoba zaraženo u niškom domu”.


28 Apr 2017, 14:27 Požarevac Sat Tv Maja Kostić\nOvaj turnir, sa velikom tradicijom, okuplja najbolje ekipe iz Srbije i regiona i samo učestvovanje na njemu ukazuje da grad koji na njemu nastupa ima značajan potencijal kada je ovaj sport u pitanju. Požarevac će na njemu predstavljati najbolji igrači iz ove kategorije odbojkaškog kluba Mladi radnik\nPored Požarevca, na turniru će između ostalih biti zastupljeni i klubovi iz Beograda, Novog Sada, Novog Pazara, Zagreba, Ljubljane, Maribora, Podgorice, Nikšića…\nPožarevački Mladi radnik svoju prvu utakmicu na ovom turniru igra u subotu u beogradskom Sportskom centru “Eko” sa početkom u 9 sati i 45 minuta protiv ekipe Ljiga. Istog dana, u 14:45h Požarevljani će odmeriti snage sa ekipom iz Podgorice.\nDrugog dana turnira, u nedelju 30. aprila, Požarevljani će od 8:30h odigrati i svoj poslednji meč po grupama i to protiv Maribora.\nZavisno od rezultata, ukoliko se plasiraju dalje, ekipa Požarevca će istog dana u razigravanju za plasma igrati sa prvoplasiranim ili drugoplasiranim iz prve grupe u kojoj nastupaju Novi Sad, Valjevo, Nikšić i slovenačka Žirovnica.\nFinale se igra 1. maja od 13 sati u sportskom centru “Eko”


eKapija | Siniša Daničić, generalni direktor Strauss Adriatic: Očekivano poskupljenje kafe\nIzvor: Beta | Utorak, 20.07.2021.| 13:39\nSiniša Daničić, generalni direktor Strauss Adriatic: Očekivano poskupljenje kafe\nPoskupljenje sirove kafe prouzrokovaće veću cenu kafe u maloprodaji i u Srbiji, izjavio je Siniša Daničić, generalni direktor kompanije Strauss Adriatic.\n- Strauss Adriatic održava stabilnu cenu kafe od 2017. godine kada je i bilo poslednje poskupljenje naših proizvoda. Industrija kafe ima svoje specifičnosti koje je čine kompleksnom kada je reč o očuvanju stabilnosti. Trenutne cene sirove kafe su za oko 70% veće nego početkom godine, a njena cena učestvuje sa preko 90% u formiranju cene finalnog proizvoda - kazao je Daničić.\nKako je dodao, pored skoka cena sirove kafe, do danas su i akcize na kafu uvećane 8,5%, što je specifičnost lokalnog tržišta.\n- Do sada smo cenovne oscilacije uspevali da apsorbujemo u korist naših potrošača i na račun sopstvene profitabilnosti, ali ovo povećanje cena sirove kafe je preveliko i nema sumnje da će se odraziti i na naše tržište. Pokušaćemo da amortizujemo trenutno kretanje i globalno poskupljenje na berzi, ali verujem da ćemo prve cenovne korekcije primeniti pre kraja trećeg kvartala 2021. godine - rekao je Daničić.\n- Skok cena sirove kafe na svetskom tržištu prevashodno je uslovljen globalnom COVID-19 pandemijom, ali i velikom sušom u Brazilu, najvećom u poslednjih 20 godina. Sa druge strane, Vijetnam je imao dosta dobru godinu, međutim tu smo se susreli sa velikim logističkim izazovima koji su se reflektovali na nedostatak i kašnjenje kontejnera i očekujemo da će se to intenzivno nastaviti i u drugoj polovini godine - rekao je Daničić.\n- Tokom prošle godine, kako je COVID-19 pandemija odmicala, logistika je postajala sve zahtevnija i danas smo svedoci da je brodsko-kontejnerski transport postao jedna od najvećih prepreka. Cene kontejnera i transporta su porasle od 12 do 15 puta u odnosu na period pre korone i u ovom trenutku nije poznato kada će se opet uspostaviti balans. Kako su i cene svih repromaterijala, poput kartona i folija, u konstantnom rastu, biće pravi podvig obezbediti ih pravovremeno - rekao je Daničić.\n- U prvoj polovini 2021. godine desio se neznatan pad, ali je on na ukupnom nivou zanemarljiv. Pretpostavlja se i da će ovogodišnja konzumacija na globalnom nivou nadmašiti ovogodišnju proizvodnju i to će se neminovno odraziti i na domaće tržište - procenio je generalni direktor Štraus Adriatika.\nOn je istakao da je ta kompanija, kao deo Strauss Coffee koja pripada Strauss Group, svesna odgovornosti koju ima u trgovini sirovom kafom na globalnoj sceni, a posebno u domenu očuvanja stabilnosti cena proizvoda.\n- U tome nam pomažu i načini kupovine kafe koji garantuju određene cene na izvesni period. Ipak, okolnosti su se toliko promenile i postale nepovoljne da je povećanje cene u maloprodaji u narednom periodu neminovno - rekao je Daničić.\npovećanje cene kafe\ncena sirove kafe


Pravosnažna presuda: Ratnom zločincu Ratku Mladiću doživotni zatvor - Megafon\nVi ste na:Početna»Aktuelno»Pravosnažna presuda: Ratnom zločincu Ratku Mladiću doživotni zatvor\nMladić tokom praćenja izricanja konačne presude (Foto: Screenshot live prenosa iz Haga)\nMeđunarodni rezidualni mehanizam za krivične sudove danas je ratnog zločinca, Ratka Mladića, bivšeg generala i komandanta Vojske RS-a, pravosnažno osudio na doživotni zatvor.\nMladić je, kao i u pvostepenoj presudi proglašen krivim po 10 od ukupno 11 tačaka optužnice.\nOsuđen je za genocid u Srebrenici, zločine protiv čovječnosti u 15 općina u Bosni i Hercegovini, opsadu, snajpersko djelovanje i terorisanje građana Sarajeva od 1992. do 1995. te držanje pripadnika mirovne misije UN-a kao talaca tokom NATO bombardovanja.\nSUĐENJE TRAJALO DECENIJU\nMladić je oslobođen samo po tački 1, koja se odnosi na optužnicu za genocid u Prijedoru, Sanskom Mostu, Kotor Varoši, Ključu, Vlasenici i Foči.\nPrvobitna optužnica protiv Ratka Mladića, podignuta je 24. jula 1995. godine a operativna optužnica podnesena 16. decembra 2011. godine.\nUhapšen je 26. maja 2011. u Srbiji i prebačen u Hag, u Međunarodni krivični sud za bivšu Jugoslaviju.\nPresuda Pretresnog vijeća MKSJ-a izrečena je 22. novembra 2017. i prvostepenom presudom MKSJ Mladić je osuđen na doživotni zatvor za genocid u Srebrenici, zločine protiv čovječnosti u 15 općina u Bosni i Hercegovini, opsadu, snajpersko djelovanje i terorisanje građana Sarajeva od 1992. do 1995. te držanje pripadnika mirovne misije UN-a kao talaca tokom NATO bombardovanja.


Glumica je javno govorila o svojoj mukotrpnoj borbi sa paničnim poremećajem, agorafobijom i socijalnom anksioznošću, ne stideći se toga\n04.02.2015. - 10:20h 16:04h Autor: Stil\nČuvena američka glumica Kim Besindžer (62) uspela je da izgradi uspešnu glumačku karijeru, i pored toga što se još od ranog detinjstva borila sa socijalnom anksioznošću.\nOvaj termin podrazumeva anksiozno reagovanje u prisustvu drugih ljudi, publike, generalno na javnim mestima gde ima ljudi. Zapravo, ove osobe imaju strah da se ne obrukaju pred drugima, da ne budu poniženi, iskritikovani.\nKim Besindžer je bila toliko povučeno dete, da su je roditelji vodili na razne testove, sumnjajući da pati od autizma ili nekog psihijatrijskog poremećaja. Međutim, testovi su pokazali da je sa njom sve u redu.\nTokom odrastanja, njen najveći strah postao je čitanje i odgovaranje pred celim odeljenjem, a bio je u tolikoj meri izražen da je nastavnica sumnjala na nervni slom.\nTi strahovi je nisu napuštali ni mnogo godina kasnije. Kada se 1997. popena na binu kako bi primila Oskara, slavna glumica je doslovce ostala bez teksta, iako je danima pripremala govor.\nKim je javno govorila o svojoj mukotrpnoj borbi sa paničnim poremećajem, agorafobijom i socijalnom anksioznošću, ne stideći se toga. Primala je odgovarajuću psihološku terapiju za svoju anksioznost, ali je i dalje ostala podložna panici i agorafobiji.\nU nastavku pročitajte neke od njenih inspirišućih citata, koji će ohrabriti sve vas koji se borite sa istim problimama.\n"Moja ćerka i ja smo prošle toliko toga zajedno, a ona mi je pomogla da prevaziđem mnoge moje strahove".\n"Ruke su mi drhtale. Prekomerno sam se znojila, nisam mogla da se pomerim. Nekako sam uspela da dođem do kola, ubacim ključ, odvezem do kuće, parkirala sam se i nakon toga nisam izašla iz kuće narednih šest meseci".\n"Strah je nešto sa čim sam živela ceo život, strah od bivanja na javnim mestima dove, strah koji je prerastao u anksioznost i napade panike. Danima nisam izlazila iz kuće i plakala sam po ceo dan", objašnjava glumica.\nKim BesindžerAnksioznostSocijalna anksioznostIntrovertnostPovučenost u sebe


Konferencija u profesionalizmu medija u Novom Pazaru\nNaslovnica Sjeverni Sandžak Novi Pazar Konferencija u profesionalizmu medija u Novom Pazaru\nNovi Pazar – Urednici i novinari većine medija u Sandžaku danas u Novom Pazaru učestvuju na konferenciji “Profesionalizam umjesto propagande“, koju pred najavljene izbore u Srbiji sprovodi Misija OEBS u Beogradu.\nŠefica Medijskog odeljenja OEBS-a Dragana Nikolić Solomon ocijenila je da organizacija koju predstavlja želi da osnaži medije i podrži novinare da tokom predizborne kampanje izveštavaju objektivno i nepristrasno.\n“Danas se u Novom Pazaru savjetujemo sa urednicima i novinarima, sa ciljem da poboljšamo kvalitet izveštavanja tokom izbornih kampanja. Potrudićemo se da za ovdašnje novinare organizujemo dolazak vodećih evropskih trenera za tu oblast”, izjavila je Nikolić Solomon Sto plus radiju.\nGosti jednodnevne konferencije su Milka Tadić Mijović iz podgoričkog ’Monitora’’, Sead Sadiković, slobodni novinar iz Bijelog Polja i Boro Kontić iz sarajevskog Media Centra.\nTokom konferencije biće prikazan i film Bore Kontića ‘’Godine koje su pojeli lavovi’’.


TAČI GAZI POTPIS IZ VAŠINGTONA I RUŠI ZSO: Predsednik lažne države minira dogovor i želi da priča samo o priznavanju nezavisnosti | Novosti.RS\nHašim Tači / Foto AP\nSamo nekoliko sati nakon što je predsednik Srbije Aleksandar Vučić u nedelju upozorio da slede novi pritisci na našu zemlju, planove Albanaca razotkrio je predsednik privremenih institucija u pokrajini Hašim Tači. On je iz Vašingtona poručio da je i u SAD i u EU zahtevao da na dnevnom redu dijaloga Beograda i Prištine bude isključivo uzajamno priznavanje.\nTačijeva turneja u Briselu i Vašingtonu odigrava se u trenutku kada se iščekuje konačna odluka da li će optužnica za ratne zločine koju je protiv njega objavilo Specijalizovano tužilaštvo za OVK biti potvrđena, vraćena na doradu ili odbačena.\nMinistar odbrane Aleksandar Vulin zato je poručio Tačiju da on treba samo da se izjašnjava o tačkama ove optužnice, a da sve drugo što govori treba posmatrati samo kroz skoro podizanje optužnice:\n- Ako mu je lakše da u Hagu čita svoje stare izjave i objašnjava drugovima u ćeliji kako je bio veliki borac, neka mu bude.\nSTATUT PREDAT PRE DVE GODINE\nUPRAVLJAČKI tim za izradu Statuta Zajednice srpskih opština predao je nacrt ovog dokumenta Briselu u avgustu 2018. Nakon toga je iz Brisela trebalo da usledi poziv Upravljačkom timu da predstavi ovaj dokument, a zatim i da se zakažu sastanci dveju strana, najpre na tehničkom, a zatim i na visokom političkom nivou, kako bi se tekst Statuta usaglasio. Međutim, poziv iz Brisela ni posle dve godine ne stiže.\nPre nego što je svoje skandalozne zahteve izneo u Vašingtonu, Tači je to učinio i u sedištu EU, koja već duže pokazuje nemoć kao posrednik u dijalogu i ne uspeva da pokrene razgovore dovedene u ćorsokak zbog konstantnih jednostranih poteza kosovskih Albanaca. Briselski pregovori posle dužeg vremena nakratko su odmrznuti nakon parafiranja sporazuma u Beloj kući, ali su ponovo obustavljeni zbog odbijanja Prištine da se razgovara o Zajednici srpskih opština.\nZa direktora Kancelarije za KiM Petra Petkovića nema dileme da je Tači suštinski protiv dijaloga, što je, kaže, pokazao i izjavom iz Vašingtona:\n- Time je potvrdio i da ništa ne vredi njegov potpis pred licem EU, kojim se obavezao na formiranje ZSO. Nasuprot onome što on zamišlja, dijalog ne može imati unapred definisan ishod, i toga su svesni i u Vašingtonu i u Briselu. Svojim manevrima i eskivažama sa sebe ne mogu skinuti sedam i po godina nerealizovanu obavezu formiranja Zajednice i to je tema koju neće uspeti da skrajnu i uklone sa stola nikakvom političkom i diplomatskom gimnastikom.\nBorelj o briselskom procesu: Do konačnog sporazuma za nekoliko meseci\nKONAČNI dogovor Beograda i Prištine moguće je postići za nekoliko meseci, a ne godina, uz rad u dobroj veri i duhu kompromisa. Mi ne propisujemo šta će biti rešenje, niti želimo da veštački ubrzavamo pregovore niti da odugovlačimo s njima. Uspeh dijaloga ključan je za stabilnost Zapadnog Balkna i cele EU - poručio je u ponedeljak visoki predstavnik EU Đozep Borelj, nakon sastanka ministara spoljnih poslova EU.\nOn je ponovio da postoji samo jedan dijalog, i to onaj koji vodi EU, a da su dobro došle inicijative koje doprinose procesu:\n- SAD je važan partner, ali EU je ta koja olakšava dijalog i vodi računa o njemu\nBorelj je takođe istakao da će do sporazuma doći u roku koji je naveo pod uslovom da se obe strane angažuju konstruktivno. Evropski šef diplomatije je naglasio da je pronalaženje rešenja, kakvo god ono bilo, neophodan uslov za put ka EU. Rekao je i da zemlje koje nameravaju da se pridruže moraju da jačaju dobrosusedske odnose i saradnju.\nBorelj je po završetku sastanka u Luksemburgu, kojem je predsedavao, naglasio da je Savet EU zatražio puno jedinstvo i podršku kako za proces pregovora Beograda i Prištine, tako i za rad specijalnog predstavnika EU Miroslava Lajčaka. (G. Č.)\nPolitički analitičar Dragomir Anđelković smatra da iza svih poteza prištinskih zvaničnika stoji - Nemačka:\n- To je velika sila sa kojom imamo problem, jer ona ne pokazuje nikakvu fleksibilnost i svoju početnu poziciju prema Kosovu, samo pogoršava. Sve više smo izloženi pritiscima, odnosno sve probleme koje smo imali s Prištinom, od uvođenja taksa pa nadalje, možemo da povežemo sa nemačkim stavom. Berlin evidentno daje zeleno svetlo kosovskim strukturama da se ponašaju agresivno i histerično. Ako Tramp pobedi na američkim predsedničkim izborima možemo da očekujemo veće angažovanje SAD u disciplinovanju Prištine, u suprotnom će glavnu reč voditi Nemačka, koja diktira i pozicije cele EU.\nPozivi Tačija na obustavu dijaloga sa Beogradom, po Nemanji Staroviću, iz Centra za društvenu stabilnost, rezultat su nespremnosti EU da pribegne mehanizmima prinude prema Prištini:\n- Kako je do predsedničkih izbora u SAD ostalo svega tri sedmice, Tači i njegovi istomišljenici smatraju da se odlazak Trampa i njegovog tima iz Bele kuće toliko približio, pa i ne moraju više da strahuju od reakcije Vašingtona, jedinog međunarodnog sponzora kosovske nezavisnosti koji se u prethodnom periodu nije libio da pribegne kaznenim merama. Pitanje je i dana kada će optužnica protiv Tačija biti potvrđena, pa on očigledno više ne oseća potrebu za projektovanjem imidža lidera naklonjenog dijalogu. n\nLajčak pred šefovima diplomatije EU o dijalogu:\nZAGREB TRAŽI SASTANAK O ZAPADNOM BALKANU\nMINISTRI spoljnih poslova EU u ponedeljak su u Luksemburgu razmatrali situaciju u dijalogu Beograda i Prištine, a izveštaj je podneo specijalni predstavnik za ovo pitanje Miroslav Lajčak. On je posle sastanka poručio da je na raspravi potvrđena "jasna veza između dijaloga i evropske budućnosti Srbije i Kosova".\nAustrijski šef diplomatije Aleksander Salenberg poručio je da je dijalog ključan za region Jugoistočne Evrope, od koga zavisi i stabilnost i bezbednost cele EU:\n- Veoma je važno da EU ostane angažovana, ali i da jasno pokaže da postoji samo jedna perspektiva, a to je evropska.\nMinistar spoljnih poslova Hrvatske Gordan Grlić Radman zatražio je na sastanku da se održi posebno ministarsko zasedanje Unije o Zapadnom Balkanu, s obrazloženjem da u tom regionu dugo postoje nerešeni izazovi - odnos Srbije i Kosova, i stanje u BiH.\ndijalog Beograda i Prištine Hašim Tači dijalog u Vašingtonu sastanak u Vašingtonu sporazum u Vašingtonu


Ministri o jačanju regionalne saradnje\nUčesnici neformalnog ministarskog sastanka Procesa saradnje u jugoistočnoj Evropi poziraju fotoreporterima po završetku sastanka u Palati Srbija u Beogradu.\nDanas je u Beogradu održano zasedanje ministara spoljnih poslova zemalja članica Procesa saradnje u jugoistočnoj Evropi i nema sumnje da je najveća zvezda ovog skupa nova hrvatska ministarka spoljnih poslova Vesna Pusić, koja je poručila da će Hrvatska, sada kao članica EU podržati pristupanje svoh zemalja regiona EU.\nSrpski šef diplomatije Vuk Jeremić izjavio je da se današnji sastanak šefova diplomatija članica Procesa saradnje u Jugoistočnoj Evropi održava u senci globalne recesije čiji je epicentar u Evropskoj uniji, što, po oceni Jeremića rezultira postavljanjem novih izazova pred države koje su predstavljene u toj inicijativi:\n"U mnogim delovima EU opada entuzijazam za proširenje, ali to neće uticati na strateško opredeljenje Vlade Srbije da zagovara ideju Srbije u Uniji. Naša sveobuhvatna reformska agenda biće nastavljena, jer je to neophodno za dugoročni prosepritet naše nacije."\nNa današnjem zasedanju, učesnici neformalnog sastanka ministara inostranih poslova država članica Procesa saradnje u Jugoistočnoj Evropi saglasili su se da je regionalna saradnja način da se ubrzaju evropske integracije svake od država regiona.\nHrvatska ministarka spoljnih poslova Vesna Pusić, kojoj je, posle nedavne posete Briselu dolazak u Beograd prva poseta nekoj od zemalja regiona, je istakla da sva otvorena pitanja u regionu treba rešavati u bilateralnim odnosima i bez spoljnih pritisaka i inicijativa. Vesna Pusić, koja se tokom današnjeg boravka u Beogradu sastala i sa predsednikom Srbije Borisom Tadićem, je izjavila da će se Hrvatska, sada kao članica EU, zalagati za članstvo svih zemalja regiona u Uniji, dok je sam ulazak Hrvatske u Uniju važan za region iz makar dva razloga:\n"Prvi razlog je da se vidi da je to izvodljivo. Vi to možete – svaka država regiona koja je ovde za stolom to može da učini. Takođe, to je i znak da politika proširenja EU nije mrtva", poručila je Pusić.\nZamenik ministra inostranih poslova Albanije Seljim Belortaja je ocenio da je regionalna saradnja preduslov za punu integraciju u EU i poručio da Albanija pruža podršku učešću Kosova u svim regionalnim organizacijama, inicijativama i centrima.\nIzvršni direktor službe za spoljne poslove EU Miroslav Lajčak istakao je da su regionalna saradnja i dobrosusedski odnosi deo procesa stabilizacije i pridruživanja EU.\n"Zajednički rad je više od uslova za napredovanje ka Uniji, to je vrednost sama po sebi. Mnogi od izazova sa kojima se region mora suočiti – od borbe protiv organizovanog kriminala, do infrastrukturnog razvoja najbolje će biti odrađen na regionalnom nivou."\nSednica odbora za Kosovo\nA u pozadini ovog međunarodnog skupa, u Skupštini Srbije je održana sednica parlamentarnog Odbora za Kosovo, na kojoj je ministar za Kosovo i Metohiju Goran Bogdanović izjavio da je održavanje referenduma Srba na severu Kosova nepotrebno i štetno, kao i da umanjuje manevarski prostor Beograda u dijalogu sa Prištinom.\nSa druge strane, posle tročasovne rasprave Srbima sa severa Kosova je poslata poruka da im se na referendumu želi uspeh, a predsednik Odbora, poslanik Srpske radikalne stranke Ljubomir Kragović je zamolio ministra Bogdanovića da prestane sa zastrašivanjem Srba na Kosovu zbog održavanja referenduma.


Polaznici Regionalnog centra za talente osvojili medalje za Srbiju!\nPolaznici Regionalnog centra za talente Beograd 2, uspešno su reprezentovali svoju zemlju na Geografskoj olimpijadi održanoj u Krakovu u Poljskoj, kao i na takmičenju mladih naučnika, uzrasta od 12 do 16 godina, održanom u Đustendilu u Bugarskoj.\nJovan Mitić je osvojio bronzanu medalju u pojedinačnoj konkurenciji, dok je ekipno zauzeto visoko 11. mesto.\nDok je većina učenika uživala u letnjem raspustu, dve ekipe polaznika Regionalnog centra za talente su se tokom leta pripremale za nastupe na međunarodnim takmičenjima. Njihov trud se isplatio jer su postigli vanserijske rezultate i osvojili odličja na dva prestižna međunarodna takmičenja.\nNa Geografskoj olimpijadi, koja se održava od 1974. godine, prvi put je\nučestvovala neka ekipa iz Srbije.\nEkipu Regionalnog centra za talente činili su: Irena Gorjanc (Geološko-hidrometereološka škola) Nikola Tepić (Treća beogradska gimnazija), Jovan Mitić (Trinaesta beogradska gimanzija) i Đorđe Ogrizović (Treća beogradska gimanazija).\nTakmičenje koje je u svakom pogledu bilo nepoznanica za naše polaznike, a ujedno i veoma zahtevno. Učesnici su provodili i po šest sati na terenskom\nradu, a pored toga su bili u obavezi da rade i multimedijalne testove, kartiranje\nterena, prostorno planiranje i testove znanja.\n- Moramo da istaknemo da su decimale odlučivale o konačnom poretku i dodeli diploma. Takođe veoma je interesantno da od kada postoji ovo takmičenje, članovi ekipe koja se prvi put takmiči nisu nikada do ove godine osvojili medalju, što ovaj uspeh čini još značajnijim. Naša ekipa je na ovom takmičenju bila najmlađa ekipa po godinama starosti, a sve ekipe su imale članove koji su učestvovali na predhodnim takmičenjima, i sa stečeni iskustvima iz predhodnih godina bile u velikoj prednosti u odnosu na našu - poručuju iz našeg tima.\nU Đustendilu u Bugarskoj održano je internacionalno takmičenje mladih naučnika uzrasta od 12 do 16 godina starosti. Na ovom takmičenju su nas predstavljali učenici: Mina Šekularac – Matematička gimnazija, Teodora Ristoski - OŠ „Karađorđe“, Luka Jevtović – OŠ „Ujedinjene nacije, Dimitrije Rajčić – OŠ „Ivo Andrić“, Anika Vučićević – OŠ „Ruđer Bošković“, Marko Slijepčević – OŠ „Bora Stanković“.\nTakmičenje mladih naučnika je isključivo ekipno takmičenje, i ima za cilj razvijanje multidisciplinarnih sposobnosti svakog pojedinca prvenstveno iz prirodnih a i iz drugih naučnih disciplina. Takmičenje je debatnog karaktera, jer je svaka ekipa obavezna da sa svog stanovišta prezentuje 17 različitih naučnih problema. I dok jedna ekipa prezentuje svoja naučna gledišta po zadatim problemima druge ekipe su obavezne da to tumačenje pobiju ili daju suprotne dokaze za rešavanje istih. Debate su trajale i po pet-šest sati dnevno, a koncentracija je u svakom trenutku morala da bude na visokom nivou.\nNaša ekipa je u konkurenciji trinaest timova osvojila drugo mesto i srebrnu medalju, što je fantastičan uspeh. I na ovom takmičenju se prvi put pojavljuje neka ekipa iz Srbije, pa je uspeh naše ekipe još značajniji. Ostaje mali žal jer je zlatna medalja izmakla za 0,02 poena.\nPotvrđeni prvi slučajevi GRIPA U OBRENOVCU, evo kada lekari očekuju veći broj OBOLELIH\nMuškarac upucan ispred tržnog centra na Karaburmi\nKaraburma i deo centra grada dobili GREJANJE


Potvrđen identitet Rusa ubijenih u Centralnoafričkoj Republici - Sputnjik Srbija\nPotvrđen identitet Rusa ubijenih u Centralnoafričkoj Republici\n20:24 31.07.2018 (osveženo 20:25 31.07.2018) Preuzmite kraći link\nIrina Gordijenko, bivša supruga ruskog novinara Orhana Džemala, potvrdila je pogibiju tog novinara u Centralnoafričkoj Republici.\nTri državljanina Rusije ubijena u Centralnoafričkoj Republici\n„Upravo su mi iz Ambasade javili da je to on. Oni kažu da su našli dokument“, izjavila je Gordijenkova, prenosi portal REN TV.\nGlavni urednik radija „Eho Moskva“ Aleksej Venediktov takođe je potvrdio da je Džemal ubijen u Centralnoafričkoj Republici.\nZamenica direktora Centra za istrage Anastasija Gorškova izjavila je za Sputnjik da je taj centar u Centralnoafričku Republiku uputio filmsku ekipu u čijem sastavu su bili Orhan Džemal, Aleksandar Rastorgujev i Kiril Radčenko.\nPortparolka Ministarstva spoljnih poslova Rusije Marija Zaharova ranije je za Sputnjik izjavila da su ruske diplomate otišle da identifikuju tela pronađena u Centralnoafričkoj Republici.\n„Ruske diplomate otišle su na identifikaciju“, rekla je Zaharova.\nOna je dodala da su u Centralnoafričkoj Republici, prema preliminarnim informacijama dobijenih od lokalnih vlasti, pronađena tela tri osobe, verovatno Rusa. Ambasada Rusije je u kontaktu sa lokalnom policijom, dodala je Zaharova.\n„Naše diplomate će raditi sa svim dokumentima pronađenim direktno na mestu gde su otkrivena tela“, istakla je Zaharova za televiziju „Rusija 24“.\nOna je dodala da je ministar spoljnih poslova Rusije Sergej Lavrov informisan i da drži situaciju pod kontrolom.\nRanije je ambasada Rusije u Centralnoafričkoj Republici saopštila da su dve od tri ubijene osobe kod sebe imale novinarska dokumenta.\nubistvo, Marija Zaharova, Centralnoafrička Republika


"Forumove" knjige na pijačnoj tezgi | Autonomija\n„Forumove“ knjige na pijačnoj tezgi\nImajući u vidu materijalnu situaciju, knjiga je uglavnom poslednje što ljudi kupuju, smatra novi direktor izdavačke kuće „Forum“\n– Zašto da ne, ako time možemo da uvećamo prodaju – kaže novi direktor izdavačke kuće „Forum“ Gabor Virag povodom ideje da se knjige ovog izdavača nađu u prodaji i na štandovima zelenih pijaca. Virag je na skupu održanom u novosadskom sedištu „Mađar so“-a naveo da u Vojvodini deluje mnogo mađarskih izdavačkih kuća, da je ponuda velika i da je mali potencijalni krug kupaca u prilici da bira između brojnih izdanja, ali da je, imajući u vidu materijalnu situaciju, knjiga uglavnom poslednje što ljudi kupuju.\nPrema oceni čelnika „Forum“-a, potreban je energičniji nastup ovog izdavača, prvenstveno u Vojvodini, pre svega značajnijim prisustvom putem interneta. Govoreći o planovima, Virag je naveo da planira da se uvećanje prodaje izdanja ostvari i uvođenjem promena u zastareloj veb prezentaciji izdavačke kuće.\nIzdavačka kuća „Forum“ formirana je 1957. godine, u „herojska vremena“ bilo je kada je u jednoj godini objavila i 98 naslova, među kojima je, doduše, bilo ne samo beletrističkih, nego i političko-samoupravnih naslova. Najslabija godina bila je 1998. kada se pojavilo svega 18 naslova knjiga, a danas se godišnja izdavačka produkcija stabilizovala na oko oko 25-30 naslova.


Lopovi u Upravi carina ne mogu da prebroje koliko imaju službenika, ali znaju da broje pare\nNa granici, u torbici...\nUprava carina Srbije republičkom budžetu više šteti nego što koristi. Krade se na sve strane, pa su tako nestala i 33 stana, ali i stotine miliona dinara. Do sada niko nije za ovo odgovarao, a najnesposobniji se dovode na najvažnije funkcije.Važno je da je direktor Carina Srbije Predrag Petronijević pre njegovog izbora, posetio podpredsednika Vlade Vučića. Valjda iz predostrožnosti, da se obezbedi\nDirektor Uprave carina Srbije je Predrag Petronijević, dok na čelu Sektora za finansijske investicione i pravne poslove stoji Dubravka Gatić, koja je 2003. godine kao načelnica Sektora za kadrove nezakonito otpustila 344 radnika. Sud je sve otpuštene vratio na posao, a na ime odštete njima je iz republičkog budžeta plaćeno preko 400 miliona dinara.\nUmesto da Gatićku posle ovoga otpuste ili bar premeste na radno mesto na kome neće više moći da pravi štetu, postavljaju je za pomoćnika direktora zaduženog za finansije.\nNjena zamenica je Mira Denda, koja se zvanično predstavlja kao načelnica odeljenja za budžet iako u sistematizaciji ovo radno mesto ne postoji, niti postoji odeljenje za budžet u okviru Uprave carina. Denda je u Upravi zaposlila sina i snaju, pa cela porodica mesečno zarađuje preko 300.000 dinara jer su svi na dobro plaćenim položajima.\nDok porodica Denda lepo prihoduje, dotle većina zaposlenih jedva preživljava. Zaposleni sa srednjom i višom stručnom spremom, njih oko 1.500, odlukom nadležnih ima osnovicu 18.600 dinara, što je ispod obavezne minimalne plate u Srbiji, koji se uvećava za koeficijent 1,9. Ovaj koeficijent je, međutim, predviđen za pripravnike, pa tako ispada da je većina zaposlenih u Upravi još uvek u pripravničkom stažu.\nKada su obračuni u pitanju u Upravi očigledno nema nikog stručnog ko bi to mogao da odradi, pa se brojke nikada ne poklapaju.\nPrema Informatoru o radu od 28. decembra 2010. godine broj radnih mesta po sistematizaciji bio je 2.539, ukupno zaposlenih je bilo 2.676, od kojih je njih 2.399 bilo primljeno za stalno. Prema izveštaju Carinskog statističkog biltena na dan 31. decembra 2012. u carini je ukupno radilo 2.440 ljudi?!\nIako ne umeju ni svoje službenike da prebroje, direktori Uprave carine odlično znaju da broje pare, posebno kada ih stavljaju u svoje džepove.\nTakođe, prema Informatoru o radu Uprave carina od 8. juna 2012. u prošloj godini je iz republičkog budžeta za plate zaposlenih Upravi dato 1.802.986.000 dinara, ali je po istom izvoru za plate plaćeno 1.301.500.490 dinara. Gde se izgubila razlika od pola milijarde dinara?\nIsto pitanje može da se postavi i za 33 stana koji se pominju u Informatoru od 28. decembra 2010. godine, ali ih nigde više kasnije nema. Takođe se u jednom izvoru pominje da je Uprava iz svojih izvora nabavila oko dve milijarde dinara, da bi se u konačnom izveštaju za 2011. godinu sopstveni prihod smanjio na 92.268.000 dinara.\nOd stranih donacija je shodno Informatoru od 8. juna 2012. godine u 2010. godini na putovanja zaposlenih potrošeno 2.983.426 dinara, a u sledećoj 2011. još 2.067.468 dinara. Zanimljivo je da je po Zakonu o budžetu Republike Srbije za 2011. godinu bilo planirano da se za troškove putovanja Upravi carina isplati čak 17.200.000 dinara, dok je za ovu godinu predviđeno plaćanje "samo" 4.000.000 dinara iz budžeta.\nJasno je da direktori preko naduvanih računa za nepostojeće plate, kao i enormnih navodnih putnih troškova iz republičkog budžeta izvlače pare za sebe i svoje prijatelje i političke zaštitnike.


Opelov novi turbo-benzinski motor debituje u Astri - uBioskop - Online filmovi i serije sa prevodom Magazin\nJedan od motora koji će pogoniti novu Astru je 1.4 litarski turbo-benzinac. Ovaj agregat u potpunosti je napravljen od aluminijuma a proizvodiće se u verzijama sa 125 i 150 ks.\nNova četvorocilindarska turbo jedinica sa direktnim ubrizgavanjem goriva zapravo je „veći brat“ 1.0 litarskog trocilindarskog motora koji se ugrađuje u modele Adam Rocks i Corsa.\nReč je o grupi motora najnovije generacije, sa tri ili četiri cilindra, zapremine ispod 1.6 litara. Oni su deo strategije Opelove obnove pogonskih sistema, koja podrazumeva uvođenje 17 novih agregata između 2014. i 2018. godine.\nKada je izlazna snaga u pitanju, novi 1.4 Ecotec motor biće dostupna u dve verzije - sa 92 kW/125 ks i 110 kW/150 ks.\nTokom razvojne faze ovog agregata, najviše pažnje je posvećeno dinamičkom odzivu i visokim performansama, uz smanjenje potrošnje goriva.\nPrema preliminarnim fabričkim podacima, novi turbo-benzinac sa stop/start sistemom prosečno troši 4,9 l benzina na 100 pređenih kilometara u kombinovanom ciklusu. Istovremeno, motor u atmosferu emituje 114 g/km CO2.\nInženjeri su tokom razvoja posebnu pažnju posvetili smanjenju nivoa buke i vibracija.\nPrilikom konstruisanja bloka motora, karter ulja podeljen je u dva dela, spoj glave motora sa izduvnom granom je zvučno izolovan, a posebno je dizajniran i poklopac bregaste osovine tako da apsorbuje zvuk.\nPored toga, pogonski lanac bregaste osovine je podešen u cilju što tišeg rada.\nZahvaljujući svojoj konstrukciji od aluminijuma, 1.4 Ecotec doprinosi manjoj ukupnoj masi automobila.\nSamo aluminijumski blok motora teži deset kilograma manje u odnosu na blok aktuelne 1.4 litarske turbo jedinice, koja je napravljena od livenog gvožđa.\nNovi motor proizvodiće se u Opelovoj fabrici u Sentgotardu (Szentgotthárd), u Mađarskoj, u kojoj je do sada izrađeno 8 miliona pogonskih jedinica


Evropske organizacije treba da se same raspuste ako ne mogu da zaštite novinare Sputnjika - Sputnjik Srbija\n10:03 24 Februar 2020\nEvropske organizacije treba da se same raspuste ako ne mogu da zaštite novinare Sputnjika\n07:55 19.12.2019 (osveženo 11:26 19.12.2019) Preuzmite kraći link\nGlavna urednica MIA „Rusija sevodnja“ i televizije RT Margarita Simonjan posavetovala je evropskim organizacijama koje su odgovorne za slobodu govora da se same raspuste ako ne uspeju da primoraju vlasti Estonije da se suzdrže od pretnji novinarima Sputnjika.\n„U Estoniji zvanično prete da će zatvarati naše novinare, ako do Nove godine ne daju otkaz. Ako OEBS, Evropski sud za ljudska prava i drugi koji odgovaraju za slobodu govora u Evropi ne zaustave vlasti ove države, savetujem im da se same raspuste“, napisala je Simonjanova na svom kanalu na Telegramu.\nJuče je objavljeno da estonske vlasti prete krivičnim postupkom zaposlenima u estonskoj redakciji Sputnjika ako oni do 2020. godine ne daju otkaz u ovoj agenciji.\nMIA „Rusija sevodnja“, čiji je deo Sputnjik, namerava da se tim povodom obrati UN, OEBS-u, Savetu Evrope, Unesku i Evropskom sudu za ljudska prava.\nVlasti baltičkih zemalja više puta su ometale rad ruskih medija, uključujući i MIA „Rusija sevodnja“. Ministarstvo spoljnih poslova Rusije je saopštilo da takvi postupci govore o jasnim znacima koordinirane akcije između Vilnjusa, Rige i Talina, i jasno pokazuju šta u praksi znače demagoške izjave o njihovoj privrženosti principima demokratije i slobodi govora.


Sudar dva voza u Španiji, jedna osoba poginula, 85 povrijeđeno – Haber.ba\nSlužbe za hitnu pomoć javile su da pomažu evakuaciju oko 100 ljudi iz putničkog voza\nvoz - Avaz\nU sudaru teretnog i putničkog voza u Kataloniji jedna osoba danas je poginula, a 85 je povrijeđeno, javile su španske vlasti.\nSlužbe za hitnu pomoć javile su da pomažu evakuaciju oko 100 ljudi iz putničkog voza. Nesreća se dogodila oko 18 sati, 15 kilometara od Barselone, saopćila je željeznička kompanija FGC.\nTeretni voz koji je prevozio kalijum ispao je iz šina dok je ulazio u stanicu Sant Boi u sjeveroistočnoj Španiji. On je zatim udario u prednji dio putničkog voza koji je izlazio iz stanice, a stradao je mašinovođa, navela je kompanija FGC.\nTeme:povrijeđeni, Španija, sudar, voz


SEEbiz.eu / HR / Beogradska berza: Slab promet, EP Entel dobitnik dana\nBeogradska berza BELEX15 Energoprojekt Holding Energoprojekt Entel Aerodrom Nikola Tesla Naftna industrija Srbije BSE:ENHL BSE:AERO\nBeogradska berza: Slab promet, EP Entel dobitnik dana\nDatum objave: 28.08.2017. - 15:33:34\nBEOGRAD - Početak sedmice doneo je izuzetno skromno trgovanje, uz neznatan oporavak tržišta akcija.\nUkupan promet u trgovanju iznosio je svega 8,1 milion RSD (67,9 hiljada EUR), dok je indeks BELEX15 ojačao 0,1% na 724,8 poena.\nNajprometnija akcija bilo je zavisno preduzeće Energoprojekt holdinga (ENHL), EP Entel (EPEN), sa realizacijom od 1,9 miliona RSD uz rast cene od 8,5% na 15.000 RSD. Poslednji put na ovom nivou, akcije ove kompanije bile su u martu tekuće godine, dok je intezivno trgovanje proteklih dana posledica očekivane ponude za preuzimanje od strane većinskog vlasnika Holdinga. Energoprojekt holding, pak, zabeležio je skromno trgovanje od 0,2 miliona RSD po prosečnoj ceni od 1.203 RSD, što je 1% niže u odnosu na petak.\nNa aukcijskom tržištu trgovalo se i EP Opremom (ENOP) koja je ostala na nivou od 3.850 RSD uz realizaciju od 0,4 miliona RSD. Aerodrom "Nikola Tesla" (AERO) se takođe zadržao na nivou od 1.350 RSD uz promet od 1,7 miliona RSD. Ova kompanija je tokom vikenda izvestila da je u prvih sedam meseci zabeležila neto profit od 1,9 milijardi RSD što je 12% više u odnosu na uporedni period 2016. Naftna industrija Srbije (NIIS) se zadržala na nivou od 685 RSD uz realizaciju od 1,1 milion RSD, dok je Komercijalna banka (KMBN) blago porasla na 1.875 RSD uz promet od 0,8 miliona RSD. Jedinstvom iz Sevojna (JESV) se uz nešto niži promet trgovalo po nepromenjenoj ceni od 5.000 RSD, dok je Tehngas (TGAS) blago porastao na 11.150 RSD uz promet od 0,3 miliona RSD. Impol Seval (IMPL) je oslabio danas 1% na 4.000 RSD uz realizaciju od 0,3 miliona RSD, nakon što je kompanija prošle nedelje objavila veliki pad profitabilnosti za prvih šest meseci.\nDržavne obveznice danas nisu beležile promet.


Vjačeslav Volodin - Sputnjik Srbija\n18:02 06 Maj 2021\nDemokratija u Sjedinjenim Američkim Državama trenutno je u dubokoj krizi, vlasti države ne čuju glasove svojih građana, ali istovremeno pokušavaju da podučavaju druge zemlje i uzurpiraju njihov suverenitet, izjavio je predsedavajući Državne dume Rusije Vjačeslav Volodin.\nPredsednik Dume: Sve što se dešava oko Navaljnog dokaz da je reč o planiranoj akciji protiv Rusije\nSve što se danas dešava u vezi s blogerom Aleksejom Navaljnim dokazuje da je reč o planiranoj akciji protiv Rusije kako bi joj se na kraju uvele nove sankcije i onemogućio razvoj zemlje, smatra predsednik ruske Dume Vjačeslav Volodin.\nPredsednik Državne dume: Putinov tempo van svih normi\nPredsednik Državne dume Vjačeslav Volodin je u intervjuu za televiziju „Rusija 1“ rekao da je dnevni plan rada ruskog predsednika Vladimira Putina van svih normi, i da predstavnici parlamenta „nisu navikli“ da tako rade.\nPredsednik Državne dume položio venac na Spomenik oslobodiocima Beograda (video)\nPredsednik Državne dume Federalne skupštine Ruske Federacije Vjačeslav Volodin, koji je doputovao u zvaničnu posetu Beogradu, položio je venac na Spomenik oslobodiocima Beograda.\nRusija: SAD učinile sve da stopiraju razvoj ekonomije Venecuele\nSAD su učinile sve kako bi stopirale ekonomski razvoj Venecuele, izjavio je predsednik ruske Državne dume Vjačeslav Volodin.


U Bosilegradu krv dalo 16 humanih građana - Far\nBosilegrađani su pokazali svoju humanost i u vreme vanrednog stanja, a u današnjoj akciji dobrovoljnog davanja krvi odazvalo se 16 davalaca. Akcija su u sali skupštine opštine organizovali Crveni krst Boslegrad i Zavod za transfuziju krvi iz Niša.\nU Crvenom krstu Srbije kažu da su za davaoce krvi uvedene dodatne mere predostrožnosti koje su sastavni deo uobičajenog izbora davalaca krvi, sa izmenama koje imaju za cilj samo da pojačaju nadzor u novonastaloj situaciji sa pojavom koronavirusa. Takođe napominju da je davanje krvi bezbedan proces i građani ne treba da odustaju od dobrovoljnog davanja krvi.\n“Potrebe za krvlju su konstantne, a samo zahvaljujući dobrobvoljnim davaocima krvi možemo da obezbedimo krv za naše najugroženije sugrađane“ – naglašavau u Crvenom krstu Srbije.\nU petak akcija dobrovoljog davanja krvi u Bosilegradu U Bosilegradu krv dalo 100 humanih ljudi Инициативата „Военен лекар на село” в босилеградското село Горна Лисина Akcija dobrovoljnog davanja krvi 16. januara u Bosilegradu\nakcijaBosilegradCovid-19Crveni krst BosilegradCrveni krst SrbijeKoronavirusKrvMere oprezaopština BosilegradRuska Božilova


EU mora da reši migrantsku krizu na svojim granicama\nBeta 15. septembra 2016. 17:35\nPremijer Srbije Aleksandar Vučić izjavio je danas u Parizu da je protiv dizanja zidova i ograda, ali da Evropska unija mora da reši migrantsku krizu na svojim granicama.\n„Izgleda da sam ostao jedini u Evropi koji je protiv zidova i ograda. Zidovi nisu potrebni i nisu dobro rešenje ni za koga, ali nemojte da nas terate da moramo kažemo da ne može nijedan (migrant) više da udje na teriroriju Srbije“, rekao je Vučić novinarima u Parizu, gde boravi u trodnevnoj poseti.\nVučić je rekao da pitanje migranata mora da reši EU na svojim granicama u Grčkoj i Bugarskoj i da Srbija „ne može da bude prva i poslednja odbrana Evrope“.\n„Mi hoćemo da prihvatimo svoj udeo odgovornosti, pokazali smo humano lice i solidarnost, ali mi ćemo svoju zemlju znati da zaštitimo“, rekao je Vučić, dodajući da Srbija hoće rešenje za migrantsku krizu jer će „u nekom trenutku morati da donese odluku“.\nVučić je rekao da su migrantska kriza i stabilizacija regiona problemi s kojima se Srbija danas suočava, jer u Srbiji danas ima gotovo 7.000 ljudi koji nemaju gde da odu, a da u Bugarskoj ima još toliko ljudi.\nOčekuje se da se promeni odnos prema migrantskoj krizi, jer kako je rekao Vučić, više nema dece i roditelja i sirijskih izbeglica, nego najvećim delom ekonomskih migranata koji dolaze iz zemalja u kojima nema rata.\nVučić je rekao da su glavna tema njegovog razgovora s premijerom Francuske Manuelom Valsom bili ekonomski odnosi, ocenivši da je privredna saradnja u usponu i da postoje dobre šanse za izgradnju još boljih odnosa.\nTrgovinska razmena Srbije i Francuske je prošle godine zabeležila rast od 14 odsto u odnosu na 2014, rekao je Vučić i dodao da će trgovinski rast dostići maksimum u ovoj godini.\n„U prvih šest meseci razmena je bila 462 miliona evra, preći će 900 miliona i uskoro očekujemo prvu milijardu u trgovinskoj razmeni“, kazao je srpski premijer.\nVučić je rekao da Srbija ima bolji ekonomski rast i manji deficit od 90 odsto zemalja EU i dobre uslove za francuske investitore i najavio je da će u novembru doći poslovna delegacija Francuske.\n„Rekao sam da će francuske kompanije imati u Srbiji bolje uslove nego u bilo kojoj drugoj zemlji u regionu, spremni samo da damo i veći podstrek i podsticaj nego druge zemlje“, rekao je Vučić.\nVučić je dodao da Srbija ima punu političku stabilnost, sigurnost ulaganja, nema narastajući javni dug i problem s deficitom, a imaće i privredni rast povećanjem potrošnje, jer će povećavati plate i penzije, i u javnom i u privatnom sektoru.\nOn je dodao da misli da će krajem 2018. ostvariti plan da prosečna plata u Srbiji bude 500 evra.\nVučić je ocenio da se posle izlaska Velike Britanije i u Parizu oseća potreba da se redefinišu odnosi i u svetu i u Evropi.\n„Mi u svemu tome moramo da nadjemo naš put mira, stabilnosti i ekonomskog prosperiteta, što nije uvek lako, ali svakako da je moguće“, rekao je Vučić.


POMOR RETKIH PTICA U SRBIJI: Namerno otrvoli strogo zaštićene vrste kod Vršca! | Serbiantimes.info\nZbog nedozvoljenog trovanja, ubijanja i hvatanja Srbija na godišnjem nivou izgubi preko 100.000 jedinki divljih ptica. Uprkos brojnim apelima pojedinci ne odustaju, pa je poslednji primer masovnog trovanja ptica zabeležen polovinom marta u selu Veliki Gaj kod Vršca gde su pronađeni leševi devet strogo zaštićenih mišara i jedne lovostajem zaštićene svrake.\n“U neposrednoj blizini leševa pronađeni su i ostaci pojedene živine čije perje je premazano ljubičasto-roze supstancom, kao i jedna ambalaža zabranjenog pesticida – Furadan (karbofuran). Na osnovu zatečenog stanja na terenu osnovano sumnjamo da je u pitanju slučaj namernog trovanja”, kažu u Društvu za zaštitu i proučavanje ptica Srbije.\nFuradan sadrži karbofuran koji se koristio i kao bojni otrov. Ova zabranjena supstanca deluje na centralni nervni sistem i izaziva paralizu mišića, što brzo dovodi i do smrti. O ovom slučaju odmah su, kako navode, obavestili Pokrajinsku inspekciju za zaštitu životne sredine i Pokrajinski zavod za zaštitu prirode.\n“Upozoravamo javnost da se radi o izuzetno opasnom otrovu koji sadrži aktivnu supstancu karbofuran čija količina od svega 0,5 miligrama je dovoljna da usmrti 21 čoveka”, ističu u Društvu za zaštitu i proučavanje ptica Srbije.\nPomor ptica usled trovanja ovom opasnom materijom, u Srbiji nažalost nije retkost. U oktobru 2018 godine takođe u blizini Vršca kada je stradalo oko 70 jedinki jer su se hranile zrnima pšenice koja su bila tretirana furadanom. U aprilu 2020. godine u opštini Bačka Topola usled masovnog trovanja nastradalo više desetina ptica.\n“Od 352 pouzdano zabeležene vrste ptica, u čak 123 se suočavaju sa rizikom od iščezavanja. Za masovni gubitak ptica u Srbiji glavni krivci su lov i krivolov kao i poljoprivreda”, navodi se u jednoj od publikacija Društva za zaštitu i proučavanje ptica Srbije.\nSRBI NAS ODUŠEVILI GOSTOPRIMSTVOM: Evgeni je iz Rusije, Valerija iz Ukrajine, a sudbina ih je dovela u Vranje!\nAmerika47 mins ago


03.10.2017 11:26 | Svjetlana Šurlan\nBanjaluka - Upravni odbor Uprave za indirektno oporezivanje (UIO) BiH nije se juče izjasnio o prijedlogu za povećanje akciza na naftu i naftne derivate za 15 feninga, jer su predstavnici iz FBiH ponudili novu verziju zakona.\nIako je uoči početka sjednice predsjedavajući Upravnog odbora UIO i ministar finansija i trezora BiH Vjekoslav Bevanda izrazio očekivanje da će Nacrt zakona o izmjenama i dopunama Zakona o akcizama u BiH konačno biti usvojen, poslije nekoliko časova i završetka sjednice je istakao da je izjašnjenje o akcizama odgođeno za sutra.\n- Nismo se dogovorili o rješenju za akcize, izjašnjenje je odgođeno, dobili smo od predstavnika Upravnog odbora UIO iz FBiH intervencije na predloženi tekst zakona i dali smo vrijeme entitetskim vlastima da se usaglase i da se izjasnimo u srijedu. Trenutno nije bilo saglasnosti entitetskih predstavnika o akcizama - istakao je Bevanda koji nije želio da govori o kakvim je intervencijama riječ, ističući da to treba da kažu predstavnici institucija FBiH.\nMinistar finansija FBiH Jelka Milićević nije davala izjave novinarima i dok je Bevanda davao izjavu napustila je sjedište UIO.\nMinistar finansija RS Zoran Tegeltija rekao je kratko "Glasu Srpske" da trenutno nema saglasnosti o akcizama, jer su predstavnici FBiH predložili zakon koji do sada nije bio u materijalima, niti je razmatran.\nEvropski zvaničnici upozorili su vlasti u BiH da bi izmjene seta zakona o akcizama trebalo da budu usvojene do kraja ovog mjeseca kako stotine miliona KM ne bi bile izgubljene. Priča o izmjenama zakona, koje su i uslov za nastavak trenutno zamrznutog aranžmana sa Međunarodnim monetarnim fondom (MMF), ponovo je aktivirana nakon što je BiH sa EU potpisala ugovor o pristupanju Transportnoj zajednici jugoistočne Evrope. Taj paraf trebalo bi da otvori put do oko 500 miliona maraka za četiri projekta u BiH, koja su u junu dogovorena na konferenciji u Trstu, ali je preostali uslov za to povećanje akciza.\nRanije predložene izmjene Zakona o akcizama, kojima je bilo predviđeno povećanje tog nameta za 15 feninga po litru goriva, u nekoliko su navrata pale u Predstavničkog domu Parlamenta BiH. Povećanje akciza podržavaju SNSD, HDZ BiH, SDA i SBB, dok su protiv SDS i njegovi partneri u Savezu za promjene, poslanici koji su napustili SDA, SDP BiH i DF.\nZa to vrijeme iz Brisela konstantno stižu apeli da budu usvojene izmjene Zakona o akcizama. Posljednji je u petak stigao iz kancelarije evropskog komesara za proširenje i politiku susjedstva Johanesa Hana, čiji su saradnici ponovili da bez usvajanja izmjena Zakona o akcizama do kraja septembra neće početi realizacija infrastrukturnih projekata dogovorenih u Trstu.\nPlanirano je da prihodi od povećanja akciza budu iskorišćeni isključivo za izgradnju autoputeva i puteva.\nUpravni odbor UIO nije razmatrao utvrđivanje privremenih koeficijenta za raspodjelu prihoda od indirektnih poreza i poravnanje između entiteta za prethodni period.\nČlanovi Upravnog odbora razmatrali su prednacrt zakona o PDV-u i zaključeno je da se u izradu ovog zakonskog rješenja uključe eksperti iz Upravnog odbora i ministarstava prije finalizacije i upućivanja u dalju proceduru.\nRazmatran je i program rada UIO i njenog Upravnog odbora za 2018. godinu za koju će ova institucija tražiti budžet težak 91,2 miliona KM.


Europski zvaničnici: Nije dobro plaćati kriptovalutama\n► Europski zvaničnici: Nije dobro plaćati kriptovalutama\nŠef nemačke centralne banke Jens Vajdman rekao je danas da digitalne valute kao što je bitkoin nisu dobar način plaćanja jer se njihova vrednost brzo menja.\nVajdman, koji je i član upravnog odbora Evropske centralne banke, rekao je da kriptovalute valute nisu zamena za konvencionalne valute koje podržavaju centralne banke kao što je Evropska centralna banka. "Za stabilan monetarni i finansijski sistem nisu nam potrebni kripto-garancije, već centralne banke koje su obavezne da uračunaju stabilnost i efikasna bankarska regulativa, a obe te stvari imamo u evrozoni", rekao je Vajdman.\nG20 je sastavljen od 19 zemalja koje predstavljaju 85 odsto godišnje globalne privrede, plus Evropska unija. Ove godine grupom predsedava Argentina, koja će biti domaćin ministara finansija i guvernera centralnih banaka 19. i 20 marta u Buenos Ajresu.\nKompanija Fejsbuk planira da napravi novu digitalnu valutu, sličnu bitkoinu za globalnu upotrebu koja bi mogla da podstakne elektronsku trgovinu preko njegovih servisa i reklame na njegovim...


Brod sa zastavom Sjeverne Koreje u luci na istoku Libije\nNaoružane grupe koje kontrolišu luke na istoku Libije pokušavaju danas da isporuče naftu na brod sa zastavom Sjeverne Koreje, dok libijski premijer navodi da vojni komandanti nisu izvršili naređenje da zaustave tanker.\nZasad nije jasno zašto vojska nije zaustavila pristajanje broda kao što je ranije radila pokušavajući da blokira naoružane grupe, koje kontrolišu naftne terminale i luke, da izvezu naftu, prenose agencije.\nPremijer Ali Zidan je rekao da se njegova vlada suočava s izazovima sa svih strana i da "svi rade protiv vlade".\n"Ministar odbrane je tražio od načelnika generlaštaba da djeluje... ali se ništa nije dogodilo", rekao je Zidan.\nVođe Pokreta za samoupravu na istoku Libije koji je bogat naftom, preko svojih naoružanih grupa kontrolišu više luka i sprečavaju izvoz nafte. Taj pokret navodi da je obrazovao regionalnu naftnu kompaniju kao i lokalnu vlast.\nZvaničnici libijske državne naftne kompanije navode da brod, koji je došao u luku al-Sidra, može prenijeti do 350.000 barela nafte. Takođe, navode da su naoružne osobe primorale radnike da privežu brod za dok.


Budući da su i Socijaldemokrate, na potonjoj, redovnoj sjednici beranske Skupštine (na kojoj je jedna od tačaka dnevnog reda bila i osnivanje Lokalnog javnog emitera Radio televizija Berane DOO), podržali prijedlog da se pomenuta tačka ukloni sa dnevnog reda, želimo da građanima pružimo potrebna objašnjenja.\nUzevši u obzir nedavno saopštenje ovdašnjeg Odbora Socijalističke narodne partije koje obiluje iskonstruisanim nerealnim tvrdnjama da se ne želi osnivanje lokalne televizije od strane ostalih političkih subjekata zastupljenih u lokalnom parlamentu, ističemo da će Socijaldemokrate Berana uvijek podržati aktivaciju bilo kog servisa koji je u interesu građana, a samim tim i lokalnog TV servisa. Međutim, ono što je prvi i osnovni uslov naše podrške ovom prijedlogu jeste da je isti uspostavljen na pravno valjan i ekonomski opravdan način, što u ovoj situaciji nije slučaj. Naime, Predlagač na nezakonit način pokušava da, bez sprovođenja stečaja ili likvidacije starog preduzeća, njegovu imovinu prosto pripiše novom preduzeću koje se osniva. Ko je makar jedno pročitao Zakon o privrednim društvima, svjestan je da je ovakav pokušaj pripisivanja imovine potpuno nezakonit.\nPrijedlog odluke ukazivao je na dvije stvari, i to želje i namjere predlagača i pravne posljedice napisanog. Želja i namjera Predlagača bila je da se osnuje novo Društvo sa ograničenom odgovornošću, ali da se sve ono vrijedno što je postojeće DOO imalo i predstavljalo (između ostalog i njegova imovina) zadrži. Međutim, predstavnicima lokalnog SNP-a dužni smo, sa aspekta struke, objasniti da je pravno sljedbeništvo nemoguće ostvariti na način na koji lokalna samouprava to pokušava. Prosto rečeno, Odluka koju predlažu i pokušavaju da usvoje mora biti u skladu sa Zakonom o privrednim društvima. Da bi taj uslov bio ostvaren, Predlagač bi morao, makar jednom, pročitati navedeni Zakon, s obzirom da nas prijedlog Odluke navodi na zaključak da do sada to nije učinio. I konačno, gospodo iz Socijalističke narodne partije, da biste sproveli ovu Odluku na pravno valjan način, morate definisati sudbinu postojećeg preduzeća, opet u skladu sa Zakonom.\nDa zaključimo, sa Socijaldemokratama ste uvijek načisto. Svaki prijedlog za koji je pravno valjan i koji procijenimo da će doprinijeti boljem životu građana Berana, imaće našu podršku, zaključuje se u saopštenju OO SD Berane.


Partije tvrde da nemaju tajne službe\nDve najveće političke partije Kosova, Demokratski savez i Demokratska partija Kosova su odbacile mogućnost da one imaju tajne obaveštajne službe, ali ne i mogućnost da takve službe postoje na Kosovu.\nTo je komentar na tvrdnje Mariane Trits, poslanice nemačkih Zelenih, koja je u jučerašnjem izveštaju Parlamentarnoj skupštini Saveta Evrope ustvrdila da političke partije, preko obaveštajnih službi, kontrolišu politički život na Kosovu.\nLulzim Zeneli, portparol najveće političke partije na Kosovu, Demokratskog saveza Kosova, ističe da DSK nema svoju obaveštajnu službu i da su takve strukture u suprotnosti sa politikom partije.\n„Ono što se može reći za DSK je da nijednom u svojoj petnaestogodišnjoj delatnosti njene strukture nisu delovale, niti deluju kao službe koje su u suprototnosti sa politikom i programom DSK.“\nGeneralni sekretar Demokratske partije Kosova, najveće opozicione partije Jakup Krasniqi, ne dovodi u pitanje delovanje obaveštajnih struktura, ali ističe kako one nisu u službi DPK:\n„Mislim da DPK nema obaveštajnu službu. Na Kosovu ima ilegalnih obaveštajnih službi i postoji jedna legalna služba koja je postojala i posle rata na Kosovu, ali ona nije u službi DPK, već Kosova. Istovremeno, druge obaveštajne službe postoje ilegalno ili polulegalno.“\nSuprotono od dvojice prethodnih sagovornika tvrdi Alex Anderson, šef Kancelarije Međunarodne krizne grupe u Prištini.\nOn ističe da je postojanje takvih sturktura štetno za Kosovo:\n„Glavne političke partije imaju različite oblike obaveštajnih službi ili podzemlja i to šteti politici na Kosovu, čineći je arenom borbe za kontrolu prihoda.“\nAnderson ističe da takve službe ipak utiču na politička kretanja:\n„To stavlja politiku kao kraljevinu ideja u drugi plan.“\nAnderson je u izveštajima MKG nekoliko puta pisao o postojanju obaveštajnih struktura u Demokratskom savezu i Demokratskoj partiji Kosova, ceneći da te službe ometaju razvoj jedne politike orijentisane prema razvoju Kosova. On smatra da se međunarodna zajednica mora suočiti sa stvaranjem jedne takve funkcionalne i legalne strukture na Kosovu.\nIako zamoljeni da komentarišu ove navode, zvaničnici UNMIK-a za informisanje su odbili da to učine.


Predsednik Francuske poslao je pismo predsedniku Srbije\nPismo predsednika Francuske Vučiću u >> Pročitaj celu vest na sajtu SrbijaDanas.com << celini glasi:\n- Želeo bih da Vam se lično zahvalim na Vašem prisustvu u Parizu na ceremoniji, kojom je obeležena stogodišnjica primirja iz 1918. godine. Znam koliko je srpski narod propatio tokom Prvog svetskog rata, podnevši strašne žrtve od više od milion i dve stotine hiljada ljudi, što je činilo gotovo trećinu stanovništva. Želim da odam priznanje njihovoj borbi na strani saveznica, a posebno Francuske na Solunskom frontu, o kome se ne tako često govori, iako je bio odlučujući za okončanje tog razarajućeg sukoba.\nU očekivanju da se sa Vama uskoro ponovo sretnem, molim Vas, gospodine predsedniče, da primite izraze mog dubokog poštovanja - navodi se u pismu predsednika Makrona.\nBlic: PISMO MAKRONA VUČIĆU "Znam koliko je srpski narod propatio tokom Prvog svetskog rata, želim da zajedno OŽIVIMO OVO SEĆANJE"\nMondo: Makron pisao Vučiću: Dragi Aleksandre... (FOTO)\nN1 televizija: Makron u pismu Vučiću: Odajem priznanje borbi srpskog naroda


Nova olakšica za poslodavce koji obavljaju istraživanje i razvoj\nOd 1. marta 2022. godine u primeni je nova olakšica za poslodavce koji u okviru svoje delatnosti na teritoriji Republike obavljaju istraživanje i razvoj.\nNaime, u skladu sa novim članom 21i Zakona o porezu na dohodak građana i novim članom 45z Zakona o doprinosima, poslodavac – pravno lice, koji u okviru svoje delatnosti na teritoriji Republike Srbije obavlja istraživanje i razvoj, oslobađa se obaveze plaćanja:\n70% obračunatog i obustavljenog poreza iz zarade, i\n100% doprinosa za obavezno penzijsko i invalidsko osiguranje na teret zaposlenog i na teret poslodavca,\nza zaradu lica koja su neposredno angažovana na poslovima istraživanja i razvoja, srazmerno vremenu koje takva lica provedu na poslovima istraživanja i razvoja u odnosu na puno radno vreme.\nOlakšica se ne odnosi samo na zapošljavanje novih lica, već se može koristiti i za postojeće zaposlene koji ispunjavaju propisane uslove. Takođe, olakšica se odnosi isključivo na pravna lica što znači da preduzetnici ne ostvaruju pravo na ovu vrstu olakšice.\nLicem koje je neposredno angažovano na poslovima istraživanja i razvoja smatra se lice koje radi na sprovođenju projekta na način da je neposredno uključeno u identifikovanje i rešavanje odgovarajućih procesnih ili tehničkih problema ili zadataka povezanih sa konkretnim projektom.\nAngažovanjem na poslovima istraživanja i razvoja ne smatraju se:\naktivnosti povezane sa direktnim ili indirektnim nadzorom nad sprovođenjem projekta ili\naktivnosti podrške u vezi sa sprovođenjem projekta.\nOslobođenje se ne primenjuje na zarade isplaćene zaposlenima angažovanim na aktivnostima istraživanja u cilju pronalaženja i razvoja nafte, gasa ili mineralnih zaliha u ekstraktivnoj industriji.\nIstraživanjem se smatra originalno i planirano istraživanje preduzeto u cilju sticanja novog naučnog ili tehničkog znanja i razumevanja.\nRazvojem se smatra primena rezultata istraživanja ili primena drugog naučnog dostignuća ili dizajna u cilju proizvodnje novih ili značajno poboljšanih materijala, uređaja, proizvoda, procesa, sistema ili usluga pre pristupanja komercijalnoj proizvodnji ili korišćenju.\nOslobođenje mogu da koriste pravna lica koja istraživanje i razvoj sprovode za svoj račun i zadržavaju vlasništvo na nematerijalnoj imovini koja može nastati istraživanjem i razvojem.\nPropisano je donošenje pravilnika koji bliže određuje uslove i način ostvarivanja prava na ovu olakšicu. Za sada pravilnik još uvek nije donet.\nOgraničenje u pravu na korišćenje podsticaja ne odnosi se na poslodavca koji koristi pravo na dvostruko priznavanje troškova koji su neposredno povezani sa istraživanjem i razvojem u skladu sa zakonom kojim se uređuje porez na dobit pravnih lica.


Kovačević: O RS-u je pričao sve najgore, iako svi znamo da to nije istina\nOn je upozorio da u tome što BiH ne funkcioniše jedino Mladen Bosić, SDS i ljudi iz SDA vide priliku za promjenu Dejtonskog sporazuma, za razliku od svih drugih političara iz RS-a koji u tome vide šansu za Republiku Srpsk\nSrpska demokratska stranka /SDS/ i Stranka demokratske akcije /SDA/ pripremili su zavjeru prema kojoj će predsjedavajućeg Vijeća ministara u tehničkom mandatu Denisa Zvizdića iz SDA zamijeniti Mirko Šarović iz SDS-a, izjavio je Srni portparol SNSD-a Radovan Kovačević.\n“To čine iz razloga što su pripremile zavjeru, odnosno prevaru koja se ogleda u tome da će Denis Zvizdić uskoro, kada preuzme predsjedavanje Predstavničkim domom Parlamentarne skupštine BiH, proglasiti da je u nemogućnosti da vodi Savjet ministara. Potom će, u skladu sa članom 32 Zakona o Savjetu ministara, predsjedavanje preuzeti Mirko Šarović. Taj scenario ne smije da se dogodi i to je potpuna prevara birača i građana u RS-u koji su na izborima rekli ko treba da čini vlast”, naglasio je Kovačević.\nOn je upozorio da u tome što BiH ne funkcioniše jedino Mladen Bosić, SDS i ljudi iz SDA vide priliku za promjenu Dejtonskog sporazuma, za razliku od svih drugih političara iz RS-a koji u tome vide šansu za Republiku Srpsku.\nDritanu Abazoviću stigla poruka iz RS-a: “Ne postoji republika BiH”


O dolasku FK Olimpik u Goražde\nIzjava ministra za obrazovanje, nauku, kulturu i sport\nMinistar za obrazovanje, nauku, kulturu i sport Dževad Adžem\nPregovori oko dolaska Fudbalskog kluba Olimpik u Goražde aktuelni su već više od mjesec dana. Jedna od strana koja je pored Općine Goražde i Uprave ovog Kluba bila uključena u pregovore je i kantonalno Ministarstvo za obrazovanje, nauku, kluturu i sporta.\n– Te aktivnosti i pregovori bili su intezivni tokom cijelog mjeseca. U tim pregovorima Ministarstvo za obrazovanje, nauku, kulturu i sport, odnosno Vlada Kantona bila je spremna preuzeti određene obaveze. Takođe i Općina Goražde trebala je da preuzme određene obaveze koje se odnose na stvaranje potrebne infrastrukture za licenciranje Fudbalskog stadiona, a i sam Klub je trebao da ispoštuje inicijalne dogovore sa prvog sastanka.\nČinjenica je da sva tri učesnika u ovim pregovorima, u određenom dijelu, nisu izvršila svoje obaveze. Ako ćemo to nabrajati, onda ćemo reći da su sredstva u kapacitetu od 760.000 KM koja su trebala doći na ove prostore sa dolaskom Fudbalskog kluba Olimpik postala upitna, odnosno bila su u nekom standby aranžmanu i zavisila su od Fudbalskog saveza da li će biti transferisana ili ne. Razlog zbog kojeg Ministarstvo, odnosno Vlada, nisu izvršili svoje obaveze jeste da je Fudbalski klub Olimpik bio u obavezi da se registruje u Fudbalskom savezu BPK Goražde. Obzirom da to nije učinio, nisu stvoreni ni preduslovi da Ministarstvo stavi Fudbalski klub Olimpik Goražde na finansiranje sa koda za sport, a to je ekonomski kod koji se odnosi na finansiranje svih klubova sa prostora našeg Kantona – kazao je ministar za obrazovanje, nauku, kulturu i sport Dževad Adžem.\nKako je istaknuto, ovo Ministarstvo će Vladi BPK Goražde ponuditi na usvajanje prijedlog Odluke o davanju saglasnosti premijeru i resornom ministru za nastavak pregovora sa Fudbalskim klubom Olimpik iz Sarajeva.\nVlada BPK Goražde, kako navodi resorni ministar, ne odustaje od realizacije ove ideje i spremna je, u skladu sa raspoloživim kapacitetima, pružiti pomoć Općini Goražde u pogledu stvaranja minimuma uslova potrebnih za licenciranje Fudbalskog stadiona za takmičenje u Premier ligi.\nCilj je Vlade, takođe, da podrži i sva ostala ulaganja u poboljšanje kompletne sportske infstrukture jer bi se na taj način riješili gorući problemi sa kojima se susreću svi sportski klubovi na području našeg Kantona.


nedjelja, 10 Februar 2013 07:52\nPremijer Fikret Plevljak i ministrica za pravosuđe i upravu Romana Brkić učestvovali su na 9. Konferenciji ministara pravde u BiH, predsjednika Visokog sudskog i tužilačkog vijeća BiH (VSTV) i Pravosudnog povjerenstva Distrikta Brčko BiH, održanoj, u zgradi Parlamentarne skupštine BiH.\nponedjeljak, 04 Februar 2013 06:40\nPlevljak na OV Zenica\nNa tematskoj sjednici Općinskog vijeća Zenica, održanoj 29. januara, o ekološkoj situaciji na području zeničke općine, o rezultatima mjerenja zagađenosti zraka u prethodnoj godini, te o aktivnostima i mjerama za smanjenje emisija u ArcelorMittalu Zenica na osnovu obaveza iz okolinskih dozvola, prisustvovali su i članovi Vlade ZDK.\nnedjelja, 27 Januar 2013 11:19\nPremijer povodom Dana sjećanja\nOdlukom Generalne skupštine UN, prije osam godina, donesena je rezolucija o obilježavanju Međunarodnog dana sjećanja na žrtve holokausta, 27. januara. Na ovaj dan prisjećamo se žrtava holokausta u Drugom svjetskom ratu i podržavamo edukacione projekte o historiji holokausta, s ciljem sprječavanja svakog pokušaja ponavljanja genocida. Strašni podaci o ubijanju Židova, ali i drugih naroda, pa i samih Nijemaca, koji nisu mislili kao izopačeni umovi fašističke Njemačke, u toku Drugog svjetskog rata, trebaju biti opomena svima nama kako zločinački fašistički umovi ne smiju više nikada biti osnaženi da ovladaju dobrim ljudima.\nčetvrtak, 24 Januar 2013 23:18\nPomoć ZDK koaliciji Prvi mart\nPredstavnici Građanske koalicije 'Prvi mart', koja sada okuplja 30-ak udruženja povratnika u Republiku Srpsku, razgovarali su s premijerom Zeničko-dobojskog kantona, Fikretom Plevljakom o dosadašnjem radu koalicije na osiguravanju podrške povratnicima i aktivnostima koje poduzima Vlada ZDK na ostvarivanju ustavnih prava izbjeglica i raseljenih osoba na ovom području. Predstavnik ove koalicije, Emir Suljagić je istakao kako je na putu povratka svih na svoje, potrebno otkloniti niz formalno-pravnih prepreka, zahvalivši se premijeru na podršci koju su povratnici u RS imali od ove Vlade ovog kantona, prije svega kroz kampanju 'Glasaću za Srebrenicu'.\nsrijeda, 23 Januar 2013 09:33\nVideo: Premijer gost IC Kakanj\nPremijer Fikret Plevljak je, protekle sedmice, gostovao u emisiji “Puls” NTV IC Kakanj. U razgovoru sa urednicom novinarkom Adisom Alić, premijer Plevljak je govorio o protekloj godini u Zeničko-dobojskom kantonu, usvojenom Budžetu za 2013. godinu i budžetskim korisnicima, drugim populacijama, poticajima, te planovima u 2013. godini.\nutorak, 22 Januar 2013 05:45\nPlevljak domaćin Simburgeru\nPremijer Fikret Plevljak sa ministrom za obrazovanje, nauku, kulturu i sport Mirkom Trifunovićem ugostio je, u sjedištu ZDK, komandanta austrijskih snaga u sastavu EUFOR-a u BiH pukovnika Eriha Simburgera (Erich Simburger) sa saradnicima. Susretu su prisustvovali i direktor visočke OŠ “Kulin ban” Ramir Brkić sa pomoćnicom Amrom Ohran, škole izgrađene u doba Austrougarske Monarhije, kojoj protekle dvije decenije pomaže austrijski narod.


Sportiva 205/75 R16 VAN\nNaslovna > Automobili > Volkswagen > Passat > „Bacite pogled“ na novi Passat za tržite Kine\nIz Volkswagena stižu prve zvanične slike nove generacije VW Passata za kinesko tržište, koji je nešto drugačiji od Evropskog modela, a čija bi prodaja trebala početi do kraja ove godine...\nNovi Passat u sebi sadrži dizajnerske crte koje su prisutne na modelima Arteon i Phideon, a sam automobil je baziran na MQB platformi. Dimenzije novog modele su sada nešto veće, pa dužina automobila iznosi 4933 mm, što je više za 63 mm u odnosu na sadašnji model, širina je povećana tek za 2 mm i iznosi 1836 mm, dok je novi model niži 3 mm i njegova visina sada iznosi 1469 mm, uz međuosovinsko rastojanje od 2871 mm, koje je takođe veće za 68mm u odnosu na prethodnika.\nNa fotografija je primjetno da je prikazana verzija sa bogatom opremom i kožnim enterijerom, a kineskim kupcima će novi Passat biti ponuđen sa 2.0 TSI benzinskim motorom, u verzijama sa 186KS i 220 KS (u paru sa 7-stepenim DSG mjenjačem). Takođe je prisutna i plug-in hybrid verzija, sa kombinacijom 1.4 TSI benzinca i elektromotora, a kombinovana snaga doseže do 211KS i 400 Nm. Dio opreme će između ostalog činiti i LED prednja svjetla, dvozonski automatski klima uređaj, adaptivni tempomat, Park Assist, digitalna instrument tabla i 10.25-inčni ekran infotainment sistema, a za proizvodnju ovog Passata u Kini zadužen je SAIC-Shanghai.